**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА УПИСА У РЕГИСТАР ДИСТРИБУТЕРА И УВОЗНИКА СРЕДСТАВА ЗА ИСХРАНУ БИЉА**

|  |  |
| --- | --- |
| **Назив административног поступка** | Упис у Регистар дистрибутера и увозника средстава за исхрану биља |
| **Шифра поступка** | 16.02.0024 |
| **Регулаторно тело**  **(надлежно за спровођење препоруке)** | **Министарство пољопривреде, шумарства и водопривреде**  **Управа за заштиту биља** |
| **Правни оквир којим је уређен административни поступак** | * Закон о средствима за исхрану биља и оплемењивачима земљишта: ("Службени гласник РС", бр.41/2009 и 17/2019) * Правилник о обрасцу и садржини захтева за упис у Регистар дистрибутера и увозника средстава за исхрану биља и садржини и начину вођења тог регистра: ("Службени гласник РС", бр.66/2009, 46/2011 и 44/2018) * Правилник о условима у погледу објеката за складиштење средстава за исхрану биља и просторија за продају и смештај средстава за исхрану биља: ("Службени гласник РС", бр.78/2009, 38/2011) |
| **Прописи које треба променити /донети/укинути да би се спровеле препоруке** | 1. Правилник о обрасцу и садржини захтева за упис у Регистар дистрибутера и увозника средстава за исхрану биља и садржини и начину вођења тог регистра: ("Службени гласник РС", бр.66/2009, 46/2011) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| У обрасцу захтева се не наводе све фазе поступка на јасан начин. Наиме, странке у обрасцу захтева морају бити информисане да ће се по захтеву претходно утврђивати испуњеност услова у погледу објеката за промет на велико и мало и/или увоз од стране фитосанитарне инспекције. Такође се у обрасцу не наводи која документа је странка дужна да приложи поступку пред фитосанитарном инспекцијом ради оправдања испуњености услова горе наведених, а који су наведени у складу са чланом 7. Закона о средствима за исхрану биља и оплемењивачима земљишта: ("Сл. гласник РС", бр. 41/2009 и 17/2019).  У поступку се од странке захтева Решење о регистрацију у АПР и Решење о ПИБ-у, сагласно прописаној потребној документацији из предметног правилника, уместо да се прибавља по службеној дужности (Закон о општем управном поступку члан 9. став 3. Закона о општем управном поступку којим је прописано да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује, све у вези са чланом 103. истог закона.  У пракси се као проблем за привредне субјекте јавља то што органи не прихватају као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Транспарентност административног поступка** |  | | | | *Информисање странке на интернет страници органа о свим фазама и елементима поступка кроз објављен водич кроз поступак* |  | **Х** |  | | **Прибављање података по службеној дужности** | **Х** |  | **2.** | | **Документација** |  | | | | *Прихватање доказа о електронској уплати таксе без печата банке* |  | **Х** |  | | |
|  | |
| 1. **ОБРАЗЛОЖЕЊЕ** | |
| Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.  **3.1. Информисање странке на интернет страници органа о свим фазама и елементима поступка кроз објављен водич кроз поступак**  У обрасцу захтева се не наводе све фазе поступка на јасан начин. Препорука је да се странке кроз водич објављен на интернет страници органа упознају са свим фазама и елементима поступка, а посебно да ће се по захтеву претходно утврђивати испуњеност услова у погледу објеката за промет на велико и мало и/или увоз од стране фитосанитарне инспекције, као и да се наведу која документа је странка дужна да приложи поступку пред фитосанитарном инспекцијом ради оправдања испуњености услова горе наведених, а који су наведени у складу са чланом 7. Закона о средствима за исхрану биља и оплемењивачима земљишта (Сл. гласник 41/2009 и 17/2019).  ***За примену ове препоруке није потребна измена прописа.***  **3.2. Прибављање података по службеној дужности**  Препорука је да се у поступку по службеној дужности - електронским путем (увидом у регистар привредних субјеката АПР-а) прибавља Решење о регистрацију у АПР и Решење о ПИБ-у, сагласно прописаној потребној документацији из предметног правилника, сходно Закону о општем управном поступку члан 9. став 3. Закона о општем управном поступку којим је прописано да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује, све у вези са чланом 103. истог закона.  ***За примену ове препоруке је потребна измена Правилника о обрасцу и садржини захтева за упис у Регистар дистрибутера и увозника средстава за исхрану биља и садржини и начину вођења тог регистра: (Службени гласник РС, бр. 66/2009, 46/2011 и 44/2018).***  **3.3. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **Управа за заштиту биља поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ПРАВИЛНИК О ИЗМЕНАМА ПРАВИЛНИКА О ОБРАСЦУ И САДРЖИНИ ЗАХТЕВА ЗА УПИС У РЕГИСТАР ДИСТРИБУТЕРА И УВОЗНИКА СРЕДСТАВА ЗА ИСХРАНУ БИЉА И САДРЖИНИ И НАЧИНУ ВОЂЕЊА ТОГ РЕГИСТРА**  Члан 1.  У Правилнику о обрасцу и садржини захтева за упис у Регистар дистрибутера и увозника средстава за исхрану биља и садржини и начину вођења тог регистра: ("Сл. гласник РС", бр.66/2009, 46/2011 и 44/2018) у члану 2\*. став 2. тачка 6) мења се и гласи:  “датум и потпис подносиоца захтева”.  Члан 2.  У члану 2\*. став 3. мења се и гласи:  “Орган по службеној дужности прибавља доказе наведене у тачки 1) и 2) овог става, а странка доставља доказе из осталих тачака овог става, и то:”.  Члан 3.  Овај Правилник ступа на снагу осмог дана од дана објављивања у „Службеном гласнику Републике Србије“ | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕГЛЕД ОДРЕДБИ ПРАВИЛНИКА О ОБРАСЦУ И САДРЖИНИ ЗАХТЕВА ЗА УПИС У РЕГИСТАР ДИСТРИБУТЕРА И УВОЗНИКА СРЕДСТАВА ЗА ИСХРАНУ БИЉА И САДРЖИНИ И НАЧИНУ ВОЂЕЊА ТОГ РЕГИСТРА КОЈЕ СЕ МЕЊАЈУ**  Члан 2\*    Упис у Регистар дистрибутера и увозника врши се на основу захтева који подноси правно лице или предузетник који врши промет или увоз (у даљем тексту: подносилац захтева) министарству надлежном за послове пољопривреде (у даљем тексту: Министарство).  Захтев из става 1. овог члана садржи следеће податке:  1) назив и седиште, број телефона и електронску адресу подносиоца захтева;  2) име и презиме, адресу и јединствени матични број грађана за предузетника;  3) порески идентификациони број подносиоца захтева (у даљем тексту: ПИБ);  4) брисана  5) адресу и број телефона објекта за складиштење, односно продајног места;  6) датум, потпис \*\* подносиоца захтева.  ОРГАН ПО СЛУЖБЕНОЈ ДУЖНОСТИ ПРИБАВЉА ДОКАЗЕ НАВЕДЕНЕ У ТАЧКИ 1) И 2) ОВОГ СТАВА, А СТРАНКА ДОСТАВЉА ДОКАЗЕ ИЗ ОСТАЛИХ ТАЧАКА ОВОГ СТАВА, И ТО: ~~Уз захтев из става 1. овог члана подноси се доказ:~~  1) да је подносилац захтева уписан у Регистар привредних субјеката;  2) о ПИБ-у;  3) (брисана)  4) о промени података, ако је дошло до промене;  5) пуномоћје, ако се захтев подноси преко пуномоћника;  6) о уплаћеној административној такси, у складу са законом.  Подносилац захтева за упис у Регистар дистрибутера и увозника доставља копије исправа којима се доказују подаци из става 2. овог члана.  Захтев из става 1. овог члана подноси се на Обрасцу бр. 1 - Захтев за упис у Регистар дистрибутера и увозника средстава за исхрану биља, који је одштампан уз овај правилник и чини његов саставни део. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 951.645,39 РСД. Усвајање и примена препорука ће донети привредним субјектима годишње директне уштеде од 192.684,83 РСД или 1.584,29 ЕУР. Ове уштеде износе 20,25% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте. Препорукама се такође утиче на побољшање пословног амбијента. | |