**ПОЈЕДНОСТАВЉЕЊЕ ПОСТУПКА УПИСА У РЕГИСТАР ПРУЖАЛАЦА УСЛУГА У ОБЛАСТИ СРЕДСТАВА ЗА ЗАШТИТУ БИЉА**

|  |  |
| --- | --- |
| **Назив административног поступка** | **Упис у Регистар пружалаца услуга у области средстава за заштиту биља** |
| **Шифра поступка** | **16.02.0019** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за заштиту биља |
| **Правни оквир којим је уређен административни поступак** | * Закон о средствима за заштиту биља ("Сл. Гласник РС“ бр.41/2009, 17/2019) |
| **Прописи које треба променити /донети/укинути да би се спровеле препоруке** | 1. Нови Правилник о условима за обављање послова дезинфекције, дезинсекције и дератизације у области заштите биља и биљних производа |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Подзаконски акт још увек није донешен што није у складу са законом те стога су решења која се издају тренутно привремена.  Образац самостално припремљен од стране организационе јединице и садржи место предвиђено за печат привредног субјекта.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  Регистар прерађивача мора бити јавно доступан у складу са Законом о средствима за заштиту биља.  У члану 9. и члану 103. Закона о општем управном поступку прописана је обавеза органа да по службеној дужности прибавља податке о чињеницама о којима се води службена евиденција а који су неопходни за одлучивање у поступку и да се поступак води без одуговлачења и са што мање трошкова по странку. Достављање ових података од стране подносиоца захтева њима ствара непотребно административно оптерећење. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Документација** |  | | | | | *Доказ о електронској уплати без печата банке* |  | **Х** |  | | | **Образац административног захтева** |  | | | | | *Увођење обрасца захтева* | **Х** |  | **1.** | | | *Престанак употребе печата на обрасцу захтева* |  | **Х** |  | | | *Електронко подношење захтева и документације* |  | **Х** |  | | | **Регистар** |  | | | | | *Јавна доступност регистра/евиденцијае издатих аката* |  | **Х** |  | | | **Прибављање података по службеној дужности** |  | **Х** |  | | |
| 1. **ОБРАЗЛОЖЕЊЕ** | |
| **3.1. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **Управа за заштиту биља поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.2. Нови подзаконски пропис**  Правилник о условима за обављање послова дезинфекције, дезинсекције и дератизације у области заштите биља и биљних производа“ из 1999. године је стављен ван снаге и требало је да буде замењен новим правилником најкасније 2012. године у складу са чланом 88. Закона о средствима за заштиту биља, али то није урађено.  Препорука је да се у што краћем року донесе нови подзаконски акт од стране министарства којим би сви детаљи поступка као на пример услови објеката, опрема, стручна оспособљеност, били до танчина дефинисани и прописани. У овом тренутку, издају се само привремена решења и чека се доношење подзаконског акта.  Такође, препорука је да се и нови обавезни образац пропише истим подзаконским актом. Предлаже се увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, Назив и седиште органа, Назив организационе јединице, бр. телефона и електронска адреса организационе јединице која спроводи административни поступак)   + Шифра административног поступка или назив обрасца може да стоји у горњем десном углу обрасца   + Назив административног поступка (управна ствар која је предмет поступка)   + Места за унос информација о подносиоцу захтева (Назив, седиште, ПИБ, мат број , Адреса електронске поште подносиоца захтева.)   + Места за унос специфичних информација за конкретан поступак, укључујући и информације, потребне за прибављање података по службеној дужности   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке је потребно доношење новог Правилника о условима за обављање послова дезинфекције, дезинсекције и дератизације у области заштите биља и биљних производа.***  **3.3. Престанак употребе печата**  Предлаже се измена обрасца за покретање предметног поступка, у делу који се односи на место за печат. Наиме, чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва. Потребно је избаци предвиђено место за печат и на тај начин се усагласи за чланом 25. Закона о привредним друштвима. Неопходно је ажурирати и образац захтева објављен на интернет страници.  ***За примену ове препоруке није потребна измена прописа.***  **Управа за заштиту биља поставиће на својој веб презентацији обавештење за странке о томе да привредна друштва и предузетници немају обавезу да утисну печат на захтев и остала документа која подносе, у складу са чланом 25. Закона о привредним друштвима, чиме ће се обезбедити спровођење препоруке.**  **3.4. Електронско подношење захтева и документације**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом. Предлаже се примена ове препоруке чим се за то остваре технички услови.  ***За примену ове препоруке није потребна измена прописа***  **3.5. Увођење јавног регистра**  Члан 55. став 3. Закона о средствима за заштиту биља каже „Подаци из Регистра пружалаца услуга су јавни.“. Препорука је да се регистар учини јавним и на тај начин се одредве закона испоштују. Вођење евиденција предлаже се у отвореном, машински читљивом облику (база података).  Предлаже се да надлежни орган води регистар /евиденцију издатих аката у електронском облику, у складу са чланом 10. Закона о електронској управи ("Службени гласник" РС, број 27/2018), којим се уводи обавеза свих органа да успостављају и воде регистре и евиденције у електронском облику.  Предлаже се да евиденција Уписа у Регистар пружалаца услуга у области средстава за заштиту биља садржи податке о подносиоцу захтева за упис и то: пословно име, адреса седишта, матични број, ПИБ и шифру делатности; Назив услуга које уписаник пружа; Број и датум решења о упису у регистар пружалаца услуга у области средстава за заштиту биља. Такође се предлаже да се сви наведени подаци учине јавно доступним.  Вођење евиденција предлаже се у отвореном, машински читљивом облику (база података).  Успостављена електронска евиденција података треба да буде доступна на званичној веб презентацији министарства и на порталу отворених података https://data.gov.rs/sr/discover/.  Предлаже се редовно ажурирање евиденције и уношење нових података у року од 3 дана од дана доношења решења о упису у регистар пружалаца услуга у области средстава за заштиту биља.    ***За примену ове препоруке није потребна нзмена прописа***  **3.6. Прибављање података по службеној дужности**  Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   * 1. **Извод из АПР-а** – подносилац захтева у обрасцу наводи све податке о правном субјекту који је подносилац захтева. Службеник у складу са тим подацима проверава све релевантне податке у јавном регистру Агенције за привредне регистре.   2. **Решење о ПИБ-у** – службеник овај податак такође налази увидом у базе Агенције за привредне регистре.   ***За примену ове препоруке није потребна нзмена прописа*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке 3.2. је потребно доношење новог Правилника о условима за обављање послова дезинфекције, дезинсекције и дератизације у области заштите биља и биљних производа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.2. је потребно доношење новог Правилника о условима за обављање послова дезинфекције, дезинсекције и дератизације у области заштите биља и биљних производа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу документације. Препорукама се такође утиче на побољшање пословног амбијента. | |