**ПОЈЕДНОСТАВЉЕЊЕ ПОСТУПКА ИЗДАВАЊА ОДОБРЕЊА ЗА НАМЕРНО УВОЂЕЊЕ ГМО У ЖИВОТНУ СРЕДИНУ**

|  |  |
| --- | --- |
| **Назив административног поступка** | Одобрење за намерно увођење ГМО у животну средину |
| **Шифра поступка** | 16.02.0035 |
| **Регулаторно тело**  **(надлежно за спровођење препоруке)** | Управа за заштиту биља |
| **Правни оквир којим је уређен административни поступак** | * Закон о генетички модификованим организмима ("Сл. гласник РС", бр. 41/09) * Правилник о садржини и обрасцу пријаве за употребу у затвореним системима генетички модификованих организама, начину заштите поверљивих података из пријаве, као и о садржини пријаве за обнављање одобрења за употребу у затвореним системима ("Сл. гласник РС", бр. 69/12 и 44/18 (др. закон)) |
| **Прописи које треба променити /донети/укинути да би се спровеле препоруке** | 1. Закон о генетички модификованим организмима ("Сл. гласник РС", бр. 41/09) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Прописима није утврђен рок за доношење мишљења Стручног савета, што је први у низу елемената који утичу на непредвидивост трајања овог поступка. Прописима није дефинисан рок у оквиру кога је овлашћена лабораторија дужна да после извршеног испитивања сачини извештај и достави га Министарству. Овим се уноси моменат потпуне неизвесности о трајању поступка. Прописима није утврђен рок Министарству да донесе решење о одобрењу за намерно увођење ГМО у животну средину. Ово је додатни елемент неизвесности на страни подносиоца захтева у вези са могућим трајањем овог поступка.  Не постоји образац захтева. Овим се привредним субјектима отежава подношење захтева, односно повећава се вероватноћа подношења неуредних захтева који не садрже све потребне податке.  Време важења одобрења није утврђено прописима, већ Закон наводи да ће министар решењем утврдити време трајања одобрења. Овим се поред неизвесности у погледу трајања поступка исходовања овог одобрења уводи и моменат неизвесности у погледу адекватности таквог одобрења, ако један од његових најзначајнијих елемената није унапред познат.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Рокови** |  | | | | *Прописивање рокова посебним законом* | **Х** |  | 1 | | *Увођење обрасца захтева* |  | **Х** |  | | **Време важења и издати акт/исправа** |  | | | | *Продужетак времена важења* | **Х** |  | 1 | | **Документација** |  | | | | *Доказ о електронској уплати без печата банке* |  | **Х** |  | | *Електронско подношење захтева* |  | **Х** |  | | |
|  | |
| 1. **ОБРАЗЛОЖЕЊЕ** | |
| **3. 1. Прописивање рокова посебним законом**  Потребно је дефинисати рок за доношење мишљења Стручног савета. Наиме, чињеница да прописима није утврђен рок за доношење мишљења Стручног савета, утиче на непредвидивост трајања овог поступка. Поред тога, непостојање рока за одлучивање неповољно делује на Стручни савет да обезбеди доношење одлуке у разумним роковима.  Из истих разлога потребно је дефинисати рок у оквиру кога је овлашћена лабораторија дужна да после извршеног испитивања сачини извештај и достави га Министарству.  Такође, потребно је дефинисати рок за доношење решења Министарства о одобрењу за употребу ГМО у затвореном систему.  ***За примену ове препоруке потребне су измене и допуне Закона о генетички модификованим организмима.***  **3.2. Увођење обрасца захтева**  Потребно је израдити образац захтева, који би се заснивао на одређењу података из Прилога бр. 2. Правилника о увођењу у производњу генетички модификованих организама и производа од генетички модификованих организама. Са тачно наведеним подацима који се траже у обрасцу подношење захтева ће бити транспарентније и једноставније за подносиоца захтева, а прегледније за службенике који ће лакше доћи до потребних података за одлучивање.  ***За примену ове препоруке није потребна измена прописа.***  **3.3. Продужетак времена важења**  Потребно је обезбедити да важење одобрења буде утврђено прописима, једнозначно или у одређеном временском опсегу. Наиме, време важења одобрења није утврђено прописима, већ Закон наводи да ће министар решењем утврдити време трајања одобрења. Овим се поред неизвесности у погледу трајања поступка исходовања овог одобрења уводи и моменат неизвесности у погледу адекватности таквог одобрења, ако један од његових најзначајнијих елемената није унапред познат. Предлаже се да се законом утврди да време важења одобрења не може бити краће од шест месеци нити дуже од две године.  ***За примену ове препоруке потребне су измене и допуне Закона о генетички модификованим организмима.***  **3.4. Документација**  Предлаже се промена форме докумената – доказа о уплати републичких административних такси, из оригинала, односно оверене копије, у копију извода са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке, валидан доказ о уплати таксе.  ***За примену ове препоруке није потребна измена прописа.***  **Управа за заштиту биља поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.5. Подношење електронских захтева странке**  Законом о општем управном поступку („Сл. гласник РС“, бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Сл. гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се омогућавање електронског подношења захтева.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА И ДОПУНАМА ЗАКОНА О**  **ГЕНЕТИЧКИ МОДИФИКОВАНИМ ОРГАНИЗМИМА**  Члан 1.  У Закону о генетички модификованим организмима ("Службени гласник РС", бр. 41/09) у члану 7. после става 2. додаје се нови став 3. који гласи:  „Савет даје стручно мишљење из става 1. тачка 4) овог члана у року од 30 дана од пријема захтева за давање стручног мишљења, односно у року од 30 дана од достављања извештаја овлашћене лабораторије, ако је такво мишљење затражено.“  Досадашњи став 3. постаје став 4.  Члан 2.  У члану 14. став 2. после речи „достави га Министарству“ брише се тачка и додају речи „у року који не може бити дужи од 15 дана од времена неопходног за спровођење испитивања.“  Члан 3.  У члану 16. после става 4. додају се нови ставови 5. и 6. који гласе:  „Министар доноси решење из ст. 1. и 2. овог члана у року који не може бити дужи од 15 дана од дана достављања мишљења Стручног савета и извештаја овлашћене лабораторије“  Време важења одобрења из става 1. овог члана не може бити краће од шест месеци нити дуже од две године.“  Досадашњи став 5. постаје став 7.  Члан 4.  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| ПРЕГЛЕД ОДРЕДБИ ЗАКОНА О ГЕНЕТИЧКИ МОДИФИКОВАНИМ ОРГАНИЗМИМА КОЈЕ СЕ МЕЊАЈУ И ДОПУЊУЈУ  Послови Стручног савета  Члан 7.  Стручни савет:  1) процењује тачност података из пријаве која се подноси за издавање одобрења за употребу у затвореним системима и за намерно увођење у животну средину на основу приложене документације, при чему се користе подаци из светске праксе;  2) врши процену ризика при намерном увођењу у животну средину;  3) даје стручно мишљење министарству надлежном за послове пољопривреде (у даљем тексту: Министарство) о испуњености услова за добијање дозволе за употребу у затвореним системима;  4) даје стручно мишљење Министарству о испуњености услова за давање одобрења за намерно увођење у животну средину;  5) разматра резултате намерног увођења у животну средину;  6) разматра предлоге за измену прописа о ГМО;  7) разматра друга стручна мишљења која се односе на ГМО и производе од ГМО.  Стручни савет ради по принципу „случај по случај”, у свом раду се руководи подацима који су засновани на научним сазнањима и поштује принцип предострожности.  САВЕТ ДАЈЕ СТРУЧНО МИШЉЕЊЕ ИЗ СТАВА 1. ТАЧКА 3) ОВОГ ЧЛАНА У РОКУ ОД 30 ДАНА ОД ПРИЈЕМА ЗАХТЕВА ЗА ДАВАЊЕ СТРУЧНОГ МИШЉЕЊА, ОДНОСНО У РОКУ ОД 30 ДАНА ОД ДОСТАВЉАЊА ИЗВЕШТАЈА ОВЛАШЋЕНЕ ЛАБОРАТОРИЈЕ, АКО ЈЕ ТАКВО МИШЉЕЊЕ ЗАТРАЖЕНО.  Стручни савет доноси Пословник о свом раду.  Испитивање и извештај о извршеном испитивању  Члан 14.  Подносилац пријаве доставља овлашћеној лабараторији одређену количину материјала ради испитивања ГМО и производа од ГМО на захтев Министарства у току разматрања пријаве или по добијању одобрења.  Овлашћена лабораторија дужна је да после извршеног испитивања из става 1. овог члана сачини извештај и достави га Министарству У РОКУ КОЈИ НЕ МОЖЕ БИТИ ДУЖИ ОД 15 ДАНА ОД ВРЕМЕНА НЕОПХОДНОГ ЗА СПРОВОЂЕЊЕ ИСПИТИВАЊА.  Овлашћена лабораторија и запослени у њој дужни су да чувају податке који су означени као поверљиви, као и резултате добијене на основу испитивања, у складу са овим законом.  Министар прописује начин и рокове за извештавање из става 2. овог члана.  Доношење одлуке  Члан 16.  На основу мишљења Стручног савета, а имајући у виду и релевантне примедбе јавности, као и извештај овлашћене лабораторије уколико је извештај тражен, министар доноси решење којим одобрава употребу у затвореним системима, намерно увођење у животну средину, одређује мере сигурности и време трајања одобрења.  Уколико нису испуњени услови прописани овим законом за употребу у затвореним системима и за намерно увођење у животну средину министар доноси решење којим одбија захтев подносиоца пријаве.  Решење министра из ст. 1. и 2. овог члана је коначно.  Ако надлежни орган државне управе после доношења решења којим се одобрава употреба у затвореним системима и намерно увођење у животну средину утврди да стваралац, корисник или њихов овлашћен заступник у Републици Србији више не испуњава услове прописане за добијање одобрења наложиће наведеним лицима да предузму одговарајуће мере и решењем по потреби привремено или трајно одузети одобрење.  МИНИСТАР ДОНОСИ РЕШЕЊЕ ИЗ СТ. 1. И 2. ОВОГ ЧЛАНА У РОКУ КОЈИ НЕ МОЖЕ БИТИ ДУЖИ ОД 15 ДАНА ОД ДАНА ДОСТАВЉАЊА МИШЉЕЊА СТРУЧНОГ САВЕТА И ИЗВЕШТАЈА ОВЛАШЋЕНЕ ЛАБОРАТОРИЈЕ.  ВРЕМЕ ВАЖЕЊА ОДОБРЕЊА ИЗ СТАВА 1. ОВОГ ЧЛАНА НЕ МОЖЕ БИТИ КРАЋЕ ОД ШЕСТ МЕСЕЦИ НИТИ ДУЖЕ ОД ДВЕ ГОДИНЕ.  Решење министра из става 4. овог члана је коначно. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, скраћењу рокова у поступку. Препорукама се такође утиче на побољшање пословног амбијента. | |