**ДИГИТАЛИЗАЦИЈА УЗ ПОЈЕДНОСТАВЕЊЕ ПОСТУПКА ИСПУЊЕНОСТИ УСЛОВА ЗА ТРЕТИРАЊЕ И ОБЕЛЕЖАВАЊЕ ДРВЕНОГ МАТЕРИЈАЛА ЗА ПАКОВАЊЕ**

|  |  |
| --- | --- |
| **Назив административног поступка** | Испуњеност услова за третирање и обележавање дрвеног материјала за паковање |
| **Шифра поступка** | 16.02.0039 |
| **Регулаторно тело**  **(надлежно за спровођење препоруке)** | Управа за заштиту биља |
| **Правни оквир којим је уређен административни поступак** | * Уредба о условима за третирање и обележавање дрвеног материјала за паковање („Сл. гласник РС“, бр. 49/06) * Правилник о условима у погледу техничке опремљености за обављање послова топлотног третирања и о начину топлотног третирања дрвеног материјала за паковање („Сл. гласник РС“, бр. 66/06) |
| **Прописи које треба променити /донети/укинути да би се спровеле препоруке** | 1. Уредба о условима за третирање и обележавање дрвеног материјала за паковање („Сл. гласник РС“, бр. 49/06) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Имајући у виду природу овог поступка и циљеве који се његовом применом имају постићи, поставља се питање оправданости годишњег спровођења управног поступка у којем се утврђују услови за третирање и обележавање дрвеног материјала за паковање, и о томе доноси решење. Наиме, ризик који носи третирање и обележавање дрвеног материјала за паковање без годишњег спровођења поступка утврђивања услова за ово третирање и обележавање не оправдава периодично спровођење посебног управног поступка и доношење одговарајућег решења; поред тога, спровођење управног поступка којим се утврђује испуњеност услова за ово третирање и обележавање не представља гаранцију да ће се те активности вршити у складу са прописаним условима. При томе је нарочито релевантан међународни стандард (ИСПМ 15, верзија последњи пут ревидирана априла 2013), који утврђује одговорност националних власти да спроводе надзор над вршењем ових активности, укључујући и инспекцијски надзор, али не и да успоставе режим дозвола за њихово вршење: „The national plant protection organizations (NPPOs) of exporting and importing countries have specific responsibilities. Treatment and application of the mark must always be under the authority of the NPPO. NPPOs that authorize the use of the mark should supervise (or, as a minimum, audit or review) the application of the treatments, use of the mark and its application, as appropriate, by producer/treatment providers and should establish inspection or monitoring and auditing procedures.“ Важење решења о испуњености услова од само 12 месеци значајно увећава административно оптерећење и привредних субјеката и Министарства, без одговарајућег ефекта који се тиме постиже. Са овим у вези је и чињеница да је поступак за исходовање овог решења други и сваки наредни пут једнако захтевно као и први пут. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење нотификације уместо одлучивања по захтеву** | **Х** |  | 1 | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**  **3.1. Увођење нотификације уместо одлучивања по захтеву**  Укинути спровођење управног поступка у којем се врши провера услова за третирање и обележавање дрвеног материјала за паковање. Уместо тога, предвидети одговорност лица које врши послове третирања и обележавања дрвеног материјала за паковање да најмање 30 дана пре почетка ових активности достави обавештење Министарству о почетку третирања и обележавања дрвеног материјала за паковање, што омогућава надлежној инспекцију да спроведе надзор, пре или након истека тог рока, и да, у случају потребе, донесе одговарајућу меру, која може обухватити и забрану вршења третирања и обележавања дрвеног материјала за паковање, наредбу о уклањању неправилности у примени прописа итд. У склопу примене ове препоруке, потребно је предвидети поступак утврђивања јединственог броја субјекта који је део ознаке.  ***За спровођење ове препоруке, потребне су измене и допуне Уредбе о условима за третирање и обележавање дрвеног материјала за паковање.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **УРЕДБЕ О ИЗМЕНАМА И ДОПУНАМА УРЕДБЕ О УСЛОВИМА ЗА ТРЕТИРАЊЕ И ОБЕЛЕЖАВАЊЕ ДРВЕНОГ МАТЕРИЈАЛА ЗА ПАКОВАЊЕ**  Члан 1.  У Уредби о условима за третирање и обележавање дрвеног материјала за паковање („Службени гласник РС”, бр. 49/06), у члану 4. став 4. мења се и гласи:  „Привредно друштво из става 1. овог члана има обавезу да у року не краћем од 30 дана пре почетка обављања делатности топлотног третирања ДМП о томе обавести министарство надлежно за послове заштите биља.“  Члан 2.  У члану 5. став 2. мења се и гласи:  „Привредно друштво из става 1. овог члана има обавезу да у року не краћем од 30 дана пре почетка обављања делатности топлотног третирања ДМП о томе обавести министарство надлежно за послове заштите биља.“  После става 2. додаје се нови став 3. који гласи:  „Министарство решењем утврђује јединствени број субјекта из става 2. овог члана.“  Члан 3.  Чланови 7. и 8. бришу се.  Члан 4.  Ова уредба ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ УРЕДБЕ О УСЛОВИМА ЗА ТРЕТИРАЊЕ И ОБЕЛЕЖАВАЊЕ ДРВЕНОГ МАТЕРИЈАЛА ЗА ПАКОВАЊЕ КОЈЕ СЕ МЕЊАЈУ И ДОПУЊУЈУ**  Члан 4.  Третирање ДМП може да обавља привредно друштво, односно предузеће и предузетник које је регистровано у регистру привредних субјеката за обављање дрвнопрерађивачке делатности, испуњава услове у погледу техничке опремљености за обављање послова топлотног третирања ДМП и које има запослено лице са најмање средњом стручном спремом из области прераде дрвета или шумарства (у даљем тексту: овлашћени субјект).  Овлашћени субјект испуњава услове у погледу техничке опремљености за обављање послова топлотног третирања ДМП ако има уређај за термичко третирање који се састоји од: коморе за третирање; система за команду, контролу и надгледање; система за мерење и бележење температуре; система за принудну унутрашњу циркулацију ваздуха и генератора топлоте.  Министар надлежан за послове заштите биља (у даљем тексту: министар) прописује ближе услове у погледу техничке опремљености из става 1. овог члана.  ~~Испуњеност услова из става 1. овог члана и јединствени број овлашћеног субјекта утврђује министарство надлежно за послове заштите биља (у даљем тексту: министарство) решењем са роком важности од једне године од дана његовог издавања.~~  ПРИВРЕДНО ДРУШТВО ИЗ СТАВА 1. ОВОГ ЧЛАНА ИМА ОБАВЕЗУ ДА У РОКУ НЕ КРАЋЕМ ОД 30 ДАНА ПРЕ ПОЧЕТКА ОБАВЉАЊА ДЕЛАТНОСТИ ТОПЛОТНОГ ТРЕТИРАЊА ДМП О ТОМЕ ОБАВЕСТИ МИНИСТАРСТВО НАДЛЕЖНО ЗА ПОСЛОВЕ ЗАШТИТЕ БИЉА.    Члан 5.  Означавање ДМП, поред привредног друштва, односно предузећа и предузетника из члана 4. ове уредбе може да обавља привредно друштво, односно предузеће и предузетник које је регистровано у регистру привредних субјеката за обављање дрвнопрерађивачке делатности и које има запослено лице са најмање средњом стручном спремом из области прераде дрвета или шумарства.  ~~Испуњеност услова из става 1. овог члана и јединствени број овлашћеног субјекта утврђује министарство решењем са роком важности од једне године од дана његовог издавања.~~  ПРИВРЕДНО ДРУШТВО ИЗ СТАВА 1. ОВОГ ЧЛАНА ИМА ОБАВЕЗУ ДА У РОКУ НЕ КРАЋЕМ ОД 30 ДАНА ПРЕ ПОЧЕТКА ОБАВЉАЊА ДЕЛАТНОСТИ ТОПЛОТНОГ ТРЕТИРАЊА ДМП О ТОМЕ ОБАВЕСТИ МИНИСТАРСТВО НАДЛЕЖНО ЗА ПОСЛОВЕ ЗАШТИТЕ БИЉА.  МИНИСТАРСТВО РЕШЕЊЕМ УТВРЂУЈЕ ЈЕДИНСТВЕНИ БРОЈ СУБЈЕКТА ИЗ СТАВА 2. ОВОГ ЧЛАНА.    ~~Члан 7.~~  ~~Списак овлашћених субјеката из чл. 4. и 5. ове уредбе објављује се у „Службеном гласнику Републике Србије”.~~    ~~Члан 8.~~  ~~Министарство ће одузети овлашћење за обављање послова третирања, односно означавања ДМП:~~  ~~1) на захтев овлашћеног субјекта;~~  ~~2) ако овлашћени субјект престане да испуњава услове за обављање послова третирања односно означавања ДМП;~~  ~~3) ако овлашћени субјект не третира, односно не означава ДМП на прописани начин или ако је означио ДМП који није третиран на прописани начин.~~  ~~Захтев из става 1. тачка 1) овог члана овлашћени субјект подноси министарству у року од 30 дана од дана престанка обављања послова третирања, односно означавања ДМП.~~ | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 66.663,94 РСД. Усвајање и примена препорука ће донети привредним субјектима годишње директне уштеде од 63.750,13 РСД или 524,17 ЕУР. Ове уштеде износе 95,63% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.  Препоруке ће допринети поједностављењу поступка за привредне субјекте. Препорукама се такође утиче на побољшање пословног амбијента. | |