**ДИГИТАЛИЗАЦИЈА УЗ ПОЈЕДНОСТАЉЕЊЕ ПОСТУПКА УПИСА У РЕГИСТАР ПРОИЗВОЂАЧА СЕМЕНА, РАСАДА, МИЦЕЛИЈА ЈЕСТИВИХ И ЛЕКОВИТИХ ГЉИВА**

|  |  |
| --- | --- |
| **Назив административног поступка** | **Упис у Регистар произвођача семена, расада, мицелија јестивих и лековитих гљива** |
| **Шифра поступка** | **16.02.0012** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за заштиту биља |
| **Правни оквир којим је уређен административни поступак** | * Закон о семену ("Сл. Гласник РС“ бр. 45/2005-12, 30/2010-111 (др. закон)) * Правилник о садржини и начину вођења Регистра произвођача семена, расада, мицелија јестивих и лековитих гљива ("Сл. Гласник РС“ бр. 51/2006-38) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Анализом административног поступка је установљено да се уз захте потражује достављање Уговора о раду, као доказ о запослењу лица која испуњавају услове. Достављање овог документа од стране подносиоца захтева прдставља непотребан индиректан трошак јер подаци који су релевантни за решавање овог захтева се могу сазнати из Eвиденција о осигураницима, осигураним лицима и обвезницима доприноса за обавезно социјално осигурање коју води Централни регистар за обавезно социјално осигурање и које је могуће прибавити по службеној дужности. Из тог разлога је непотребно и достављање Радне књижица као и М А образац, пријава на обавезно социјално осигурање.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  У члану 9. и члану 103. Закона о општем управном поступку прописана је обавеза органа да по службеној дужности прибавља податке о чињеницама о којима се води службена евиденција а који су неопходни за одлучивање у поступку и да се поступак води без одуговлачења и са што мање трошкова по странку.  Образац захтева којим се покреће предметни поступак је припремљен од стране организационе јединице, на основу елемената дефинисаних прописом. У обрасцу је предвиђено место за печат иако у самом пропису није наведено да је потребно да захтев садржи печат. Поред тога чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва. Такође, на интернет страници министарства је објављена верзија обрасца са местом за печат. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Елиминација непотребне документације* |  | **X** |  | | *Доказа о електронској уплати без печата банке* |  | **Х** |  | | **Образац административног захтева** |  | | | | *Престанак употребе печата на обрасцу захтева* |  | **X** |  | | **Прибављање података по службеној дужности** |  | **X** |  | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**  **3.1. Елиминација непотребне документације**  Предлаже се елминација следећг документа:  **Уговор о раду** - јер податке који су потребни за поступање по овом захтеву је могуће сазнати прибављањем података по службеној дужности.  ***За примену ове препоруке није потребна измена прописа***  **3.2. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **Управа за заштиту биља поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.3. Престанак употребе печата**  Предлаже се измена обрасца за покретање предметног поступка, у делу који се односи на место за печат, тако што ће се уклонити. Наиме, чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва. Неопходно је ажурирати и образац захтева објављен на интернет страници.  ***За примену ове препоруке није потребна измена прописа.***  **Управа за заштиту биља поставиће на својој веб презентацији обавештење за странке о томе да привредна друштва и предузетници немају обавезу да утисну печат на захтев и остала документа која подносе, у складу са чланом 25. Закона о привредним друштвима, чиме ће се обезбедити спровођење препоруке.**   * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   1. **Решење о регистрацији привредног субјекта** - службеник који обрађује захтев треба након пријема захтева и увида о подацима о подносиоцу захтева који су наведени у обрасцу захтева да са сајта Агенције за привредне регистре добије све потребне податке и провери податке који су наведени у обрасцу 2. **Eвиденција о осигураницима, осигураним лицима и обвезницима доприноса за обавезно социјално осигурање** - службеник који обрађује захтев треба након пријема захтева и увида о подацима о подносиоцу захтева који су наведени у обрасцу захтева да од Централног регистра за обавезно социјално осигурање прибавити по службеној дужности недостајуће податке.   ***За примену ове препоруке није потребна измена прописа*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измене прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измене прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 991.455,82 РСД. Усвајање и примена препорука ће донети привредним субјектима годишње директне уштеде од 158.180,11 РСД или 1.300,59 ЕУР. Ове уштеде износе 15,95% укупних директних трошкова привредних субјеката у поступку.  Препоруке ће допринети правној сигурности привредних субјеката, поједностављењу поступка за привредне субјекте, смањењу документације. Препорукама се такође утиче на побољшање пословног амбијента. | |