**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА УПИСА У РЕГИСТАР ДИСТРИБУТЕРА И УВОЗНИКА СРЕДСТАВА ЗА ЗАШТИТУ БИЉА**

|  |  |
| --- | --- |
| **Назив административног поступка** | **Упис у Регистар дистрибутера и увозника средстава за заштиту биља** |
| **Шифра поступка** | **16.02.0018** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде |
| **Правни оквир којим је уређен административни поступак** | * Закон о средствима за заштиту биља ("Сл. Гласник РС“ бр. 41/2009, 17/2019) * Правилник о обрасцу и садржини захтева за упис у Регистар дистрибутера и увозника средстава за заштиту биља и садржини тог регистра ("Сл. Гласник РС“ бр. 5/2010) * Правилник о условима у погледу објеката, опреме и стручне оспособљености кадрова које мора да испуњава дистрибутер, односно увозник за упис у Регистар дистрибутера и увозника ("Сл. Гласник РС“ бр. 21/2012) |
| **Прописи које треба променити /донети/укинути да би се спровеле препоруке** | 1. Правилник о обрасцу и садржини захтева за упис у Регистар дистрибутера и увозника средстава за заштиту биља и садржини тог регистра ("Сл. Гласник РС“ бр. 5/2010) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Анализом овог поступка и кроз разговоре са службеницима дошло се од информације да је досадашња пракса била да се од подносиоца захтева тражи и достављање документа „Потврда о извршеној регистрацији пореског идентификационог броја“ ради информација о подносиоцу захтева односно ради сазнавања пореског идентификационог броја (ПИБ) ову потврду подносилац захтева предаје у копији или орган врши електронски увид по службеној дужности. Овај документ је непотребан јер је информацију која је битна за орган који одлучује могуће сазнати прибављањем по службеној дужности извода из АПР-а.  Анализом овог административног поступка даље је утврђено да је Правилником о обрасцу и садржини захтева за упис у Регистар дистрибутера и увозника средстава за заштиту биља и садржини тог регистра и то у члану 3. став 1 тачка 5) прописано да образац захтева поред осталог мора да садржи и печат подносиоца захтева. Ово је супротно члану 25. Закона о привредним друштвима.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  У члану 9. и члану 103. Закона о општем управном поступку прописана је обавеза органа да по службеној дужности прибавља податке о чињеницама о којима се води службена евиденција а који су неопходни за одлучивање у поступку и да се поступак води без одуговлачења и са што мање трошкова по странку. Достављање ових података од стране подносиоца захтева њима ствара непотребно административно оптерећење. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Документација** |  | | | | *Елиминација непотребне документације* |  | **X** |  | | *Доказа о електронској уплати без печата банке* |  | **Х** |  | | **Образац административног захтева** |  | | | | | *Престанак употребе печата* | **Х** |  | **1.** | | | **Прибављање података по службеној дужности** |  | **X** |  | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**  **3.1. Елиминација непотребне документације**  Предлаже се елиминација документа Потврда о извршеној регистрацији пореског идентификационог броја јер информације које су потребне службенику - је могуће прибавити по службеној дужности електронским увидом.  ***За примену ове препоруке није потребна измена прописа***  **3.2 Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **Управа за заштиту биља поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.3. Престанак употребе печата**  Потребно је извшити измене Правилника о обрасцу и садржини захтева за упис у Регистар дистрибутера и увозника средстава за заштиту биља и садржини тог регистра и то у члану 3. став 1 тачка 5) у делу где се захтева и печат подносиоца захтева. Сам образац који представља прилог овог правилника не садржи место за печат али Правилник у члану 3. прописује и печат подносиоца захтева. Потребно је изменити Правилник тако да се обрише део који предвиђа и печат подносиоца захтева и на тај начин се усагласи за чланом 25. Закона о привредним друштвима.  ***За примену ове препоруке је потребна измена Правилника о обрасцу и садржини захтева за упис у Регистар дистрибутера и увозника средстава за заштиту биља и садржини тог регистра ("Службени гласник 5/2010).***  **Управа за заптиту биља поставиће на својој веб презентацији обавештење за странке о томе да, до измене правилника, који предвиђају обавезу да се утисне печат, привредна друштва и предузетници немају обавезу да утисну печат на захтев и остала документа која подносе, у складу са чланом 25. Закона о привредним друштвима, чиме ће се обезбедити спровођење препоруке.**  **3.5. Прибављање података по службеној дужности**  Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   1. **Решење о регистрацији привредног субјекта** - службеник који обрађује захтев треба након пријема захтева и увида о подацима о подносиоцу захтева који су наведени у обрасцу захтева да са сајта Агенције за привредне регистре добије све потребне податке и провери податке који су наведени у обрасцу   ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНАМА ПРАВИЛНИКА О ОБРАСЦУ И САДРЖИНИ ЗАХТЕВА ЗА УПИС У РЕГИСТАР ДИСТРИБУТЕРА И УВОЗНИКА СРЕДСТАВА ЗА ЗАШТИТУ БИЉА И САДРЖИНИ ТОГ РЕГИСТРА**  Члан 1.  Правилник о обрасцу и садржини захтева за упис у Регистар дистрибутера и увозника средстава за заштиту биља и садржини тог регистра ("Службени гласник 5/2010) у члану 3. став 1. тачка 5. мења се и гласи:  „датум и потпис подносиоца захтева.“  Члан 2.  „Овај правилник ступа на снагу осмог дана од дана објављивања у „Службеном гласнику Републике Србије“.“ | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ПРАВИЛНИКА О ОБРАСЦУ И САДРЖИНИ ЗАХТЕВА ЗА УПИС У РЕГИСТАР ДИСТРИБУТЕРА И УВОЗНИКА СРЕДСТАВА ЗА ЗАШТИТУ БИЉА И САДРЖИНИ ТОГ РЕГИСТРА КОЈЕ СЕ МЕЊАЈУ**  **Захтев за упис у Регистар дистрибутера и увозника**  Члан 3.  Захтев из члана 2. овог правилника за упис у Регистар дистрибутера и увозника садржи следеће податке:  1) назив и седиште, број телефона и електронску адресу подносиоца захтева;  2) име и презиме, адресу и јединствени матични број грађана (у даљем тексту: ЈМБГ) за предузетника;  3) порески идентификациони број подносиоца захтева (у даљем тексту: ПИБ);  4) место, адресу и број телефона објекта и продајног места (објекат за промет на велико, промет на мало или увоз);  ~~5) датум, потпис и печат подносиоца захтева.~~  5) ДАТУМ И ПОТПИС ПОДНОСИОЦА ЗАХТЕВА  Уз захтев из става 1. овог члана подноси се доказ:  1) да је подносилац захтева уписан у Регистар привредних субјеката;  2) о пореском идентификационом броју подносиоца захтева (у даљем тексту: ПИБ);  3) о стручној оспособљености кадрова одговорних за стављање у промет средстава за заштиту биља;  4) о закупу објекта односно продајног места (објекат за промет на велико, мало или увоз), ако није у својини подносиоца захтева;  5) пуномоћје, ако се захтев подноси преко пуномоћника;  6) о уплаћеној административној такси, у складу са законом.  Подносилац захтева за упис у Регистар дистрибутера и увозника доставља копије исправа којима се доказују подаци из става 2. овог члана.  Захтев из става 1. овог члана подноси се на Обрасцу – Захтев за упис у Регистар дистрибутера и увозника средстава за заштиту биља, који је одштампан уз овај правилник и чини његов саставни део. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 1.393.234,9 РСД. Усвајање и примена препорука ће донети привредним субјектима годишње директне уштеде од 112.191,88 РСД или 922,46 ЕУР. Ове уштеде износе 8,05% укупних директних трошкова привредних субјеката у поступку.  Препоруке ће допринети правној сигурности привредних субјеката, поједностављењу поступка за привредне субјекте, смањењу документације. Препорукама се такође утиче на побољшање пословног амбијента. | |