**ПОЈЕДНОСТАВЉЕЊЕ ПОСТУПКА КОРИШЋЕЊЕ СРЕДСТВА ЗА ИСХРАНУ БИЉА У НАУЧНО-ИСТРАЖИВАЧКЕ СВРХЕ**

|  |  |
| --- | --- |
| **Назив административног поступка** | Коришћење средства за исхрану биља у научно-истраживачке сврхе |
| **Шифра поступка** | 16.02.0045 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за заштиту биља |
| **Правни оквир којим је уређен административни поступак** | * Закон о средствима за исхрану биља и оплемењивачима земљишта: ("Службени гласник РС", бр. 41/2009 и 17/2019) * Правилник о обрасцу и садржини захтева за упис у Регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини: ("Службени гласник РС", бр. 104/2009 и 44/2018 - др. закон) |
| **Прописи које треба променити /донети/укинути да би се спровеле препоруке** | 1. Правилник о обрасцу и садржини захтева за упис у Регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини: ("Службени гласник РС", бр. 104/2009 и 44/2018 - др. закон) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што органи не прихватају као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Правилником о обрасцу и садржини захтева за упис у Регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини ("Службени гласник РС", бр. 104/2009 и 44/2018 - др. Закон) прописано да је странка дужна да достави доказ о упису у регистар привредних субјеката иако је орган дужан да по службеној дужности врши увид, прибавља и обрађује податке о чињеницама о којима се води службена евиденција, а који су неопходни за одлучивање, све у складу са члановима 9. и 103. Закона о општем управном поступку.  Поступак подразумева подношење захтева лично или поштом. Још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Прихватање доказа о електронској уплати таксе без печата банке* |  | **Х** |  | | **Прибављање података по службеној дужности** | **Х** |  | **1.** | | **Електронско подношење захтева** |  | **Х** |  | | |
|  | |
| 1. **ОБРАЗЛОЖЕЊЕ** | |
| **3.1. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **Управа за заштиту биља** **поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.2. Прибављање података по службеној дужности**  Орган је дужан да по службеној дужности прибави доказ о упису у регистар привредних субјеката - Електронским путем (увидом у регистар привредних субјеката АПР-а), сходно обавези државног органа да по службеној дужности врши увид, прибавља и обрађује податке о чињеницама о којима се води службена евиденција, а који су неопходни за одлучивање, све у складу са члановима 9. и 103. Закона о општем управном поступку. Како је Правилником о обрасцу и садржини захтева за упис у Регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини: ("Сл. гласник РС", бр. 104/2009 и 44/2018 - др. закон) прописано да је странка дужна да достави доказ о упису у регистар привредних субјеката, то је потребна измена овог прописа.  ***За примену ове препоруке је потребна измена Правилника о обрасцу и садржини захтева за упис у Регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини: ("Службени гласник РС", бр. 104/2009 и 44/2018 - др. закон)***  **3.3. Електронско подношење захтева**  Поступак подразумева подношење захтева лично или поштом. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом такође потписаном квалификованим електронским сертификатом, на имејл адресу надлежног органа. Предуслов за примену ове препоруке је увођење електронске писарнице.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНАМА ПРАВИЛНИКА О**  **ОБРАСЦУ И САДРЖИНИ ЗАХТЕВА ЗА УПИС У РЕГИСТАР СРЕДСТАВА ЗА ИСХРАНУ БИЉА И ОПЛЕМЕЊИВАЧА ЗЕМЉИШТА И САДРЖИНИ И НАЧИНУ ВОЂЕЊА ТОГ РЕГИСТРА, САДРЖИНИ ЗАХТЕВА И ДОКУМЕНТАЦИЈЕ КОЈА СЕ ПРИЛАЖЕ УЗ ЗАХТЕВ ЗА КОРИШЋЕЊЕ СРЕДСТАВА ЗА ИСХРАНУ БИЉА И ОПЛЕМЕЊИВАЧА ЗЕМЉИШТА КОЈИ СЕ КОРИСТЕ У НАУЧНО-ИСТРАЖИВАЧКЕ СВРХЕ И СТАВЉАЊЕ У ПРОМЕТ НА ОДРЕЂЕНО ВРЕМЕ И У ОДРЕЂЕНОЈ КОЛИЧИНИ**    Члан 1.  У Правилнику о обрасцу и садржини захтева за упис у регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини ("Службени гласник РС", бр. 104/2009 и 44/2018 - др. закон) у члану 12.  став 1. мења се и гласи:  “Уз захтев из члана 11. став 2. овог правилника научно-истраживачка организација подноси следећу документацију, осим доказа из тачке 3) који прибавља орган по службеној дужности:”.  став 2. мења се и гласи .  “Уз захтев из члана 11. став 2. овог правилника произвођач подноси следећу документацију, осим доказа из тачке 1) који прибавља орган по службеној дужности:”.  Члан 2.  Овај Правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ПРАВИЛНИКА О**  **ОБРАСЦУ И САДРЖИНИ ЗАХТЕВА ЗА УПИС У РЕГИСТАР СРЕДСТАВА ЗА ИСХРАНУ БИЉА И ОПЛЕМЕЊИВАЧА ЗЕМЉИШТА И САДРЖИНИ И НАЧИНУ ВОЂЕЊА ТОГ РЕГИСТРА, САДРЖИНИ ЗАХТЕВА И ДОКУМЕНТАЦИЈЕ КОЈА СЕ ПРИЛАЖЕ УЗ ЗАХТЕВ ЗА КОРИШЋЕЊЕ СРЕДСТАВА ЗА ИСХРАНУ БИЉА И ОПЛЕМЕЊИВАЧА ЗЕМЉИШТА КОЈИ СЕ КОРИСТЕ У НАУЧНО-ИСТРАЖИВАЧКЕ СВРХЕ И СТАВЉАЊЕ У ПРОМЕТ НА ОДРЕЂЕНО ВРЕМЕ И У ОДРЕЂЕНОЈ КОЛИЧИНИ КОЈЕ СЕ МЕЊАЈУ**    Члан 12    ~~Уз захтев из члана 11. став 2. овог правилника научно-истраживачка организација подноси следећу документацију:~~ УЗ ЗАХТЕВ ИЗ ЧЛАНА 11. СТАВ 2. ОВОГ ПРАВИЛНИКА НАУЧНО-ИСТРАЖИВАЧКА ОРГАНИЗАЦИЈА ПОДНОСИ СЛЕДЕЋУ ДОКУМЕНТАЦИЈУ, ОСИМ ДОКАЗА ИЗ ТАЧКЕ 3) КОЈИ ПРИБАВЉА ОРГАН ПО СЛУЖБЕНОЈ ДУЖНОСТИ:  1) изјаву о намени коришћења средстава за заштиту биља у научно-истраживачке сврхе и количинама потребним за те сврхе по јединици површине;  2) сертификат о саставу и садржају хранљиве материје;  3) доказ о упису у Регистар привредних субјеката;  4) доказ о акредитацији за обављање научно-истраживачке делатности;  5) доказ о уплаћеној административној такси, у складу са законом.  ~~Уз захтев из члана 11. став 2. овог правилника произвођач подноси следећу документацију:~~  УЗ ЗАХТЕВ ИЗ ЧЛАНА 11. СТАВ 2. ОВОГ ПРАВИЛНИКА ПРОИЗВОЂАЧ ПОДНОСИ СЛЕДЕЋУ ДОКУМЕНТАЦИЈУ, ОСИМ ДОКАЗА ИЗ ТАЧКЕ 1) КОЈИ ПРИБАВЉА ОРГАН ПО СЛУЖБЕНОЈ ДУЖНОСТИ:  1) доказ о упису у Регистар привредних субјеката;  2) доказ о испуњености услова за производњу средстава за исхрану биља;  3) произвођачку спецификацију;  4) извештај произвођача о испитивању хемијских и физичких особина средстава за исхрану биља;  5) предлог за разврставање средстава за исхрану биља у одређену врсту, односно тип;  6) декларацију и упутство за примену;  7) за средства за исхрану биља која се из разлога пробне производње стављају у промет изјаву крајњег корисника о количини и временском периоду у коме ће се средства за исхрану биља користити;  8) доказ о уплаћеној административној такси, у складу са законом.  Научно-истраживачка организација, односно произвођач доставља копије документације из ст. 1. и 2. овог члана. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 2.382,47 РСД. Усвајање и примена препорука ће донети привредним субјектима годишње директне уштеде од 546,29 РСД или 4,49 ЕУР. Ове уштеде износе 22,93% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте. Препорукама се такође утиче на побољшање пословног амбијентаа. | |