**ПОЈЕДНОСТАВЉЕЊЕ ПОСТУПКА ПРИМЕНЕ СРЕДСТАВА ЗА ЗАШТИТУ БИЉА КОЈИМА ЈЕ ИСТЕКАО РОК УПОТРЕБЕ**

|  |  |
| --- | --- |
| **Назив административног поступка** | Примена срeдстaвa зa зaштиту биљa кojимa je истeкao рoк упoтрeбe |
| **Шифра поступка** | 16.02.0043 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за заштиту биља |
| **Правни оквир којим је уређен административни поступак** | * Закон о средствима за заштиту биља ("Службени Гласник РС", бр. 41/2009 и 17/2019) * Одлука о висини накнаде у области средстава за заштиту биља: ("Службени гласник РС", бр. 113/2013, 30/2014) |
| **Прописи које треба променити /донети/укинути да би се спровеле препоруке** | 1. Закон о средствима за заштиту биља ("Сл. Гласник РС", бр. 41/2009 и 17/2019) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| У пракси је рок важења решења по захтеву странке, односно нови рок примене средстава за заштиту биља, 1 година иако то није прописано ниједним актом. У оваквој ситуацији постоји правна неизвесност у вези са одлуком органа, али уједно без правног основа орган доноси одлуку о веома битним стварима којима се може утицати на угрожавање здравља људи и животну средину.  Поступак се покреће подношењем захтева у слободној форми. Таква ситуација доводи до непотребне сложености поступка и представља застарео начин спровођења поступка  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Поступак подразумева подношење захтева лично или поштом. Још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Рокови** |  | | | | *Прописивање рока примене средстава за заштиту биља* | **Х** |  | **1.** | | **Образац административног захтева** |  | | | | *Увођење обрасца захтева и јавна доступност обрасца* |  | **Х** |  | | **Документација** |  | | | | *Прихватање доказа о електронској уплати таксе без печата банке* |  | **Х** |  | | **Електронско подношење захтева** |  | **Х** |  | | |
|  | |
| 1. **ОБРАЗЛОЖЕЊЕ** | |
| **3.1. Прописивање рока примене средстава за заштиту биља**  У оваквој ситуацији где није прописано да орган има право да одлуком по захтеву одреди нови рок примене средстава за заштиту биља, постоји правна неизвесност у вези са одлуком органа, али уједно без правног основа орган доноси одлуку о веома битним стварима којима се може утицати на угрожавање здравља људи и животну средину. Препорука је да се пропише да поступајући орган одређује нови рок примене средстава за заштиту биља.  ***За примену ове препоруке је потребна измена Закона о средствима за заштиту биља ("Сл. Гласник РС", бр. 41/2009 и 17/2019)***    **3.2. Увођење обрасца захтева и јавна доступност обрасца**   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца може да стоји у горњем десном углу обрасцаНазив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број , Адреса електронске поште подносиоца захтева.)   + Места за унос специфичних информација за конкретан поступак, укључујући и информације, потребне за прибављање података по службеној дужности   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке није потребна измена прописа.***  **3.3. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **Управа за заштиту биља** **поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.4. Електронско подношење захтева**  Поступак подразумева подношење захтева лично или поштом. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом такође потписаном квалификованим електронским сертификатом, на имејл адресу надлежног органа. Предуслов за примену ове препоруке је увођење електронске писарнице.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНИ ЗАКОНА О СРЕДСТВИМА ЗА ЗАШТИТУ БИЉА**  Члан 1.  У Закону о средствима за заштиту биља ("Сл. Гласник РС", бр. 41/2009 и 17/2019) у члану 37. став 3. мења се и гласи:  “Министар решењем одобрава примену средстава за заштиту биља којима је истекао рок употребе и истим решењем одређује нови рок примене средстава за заштиту биља. “.  Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О СРЕДСТВИМА ЗА ЗАШТИТУ БИЉА КОЈЕ СЕ МЕЊАЈУ**  Средства за заштиту биља којима је истекао рок употребе    Члан 37    Забрањено је стављати у промет средства за заштиту биља којима је истекао рок употребе.  Средства за заштиту биља којима је истекао рок употребе могу се примењивати само ако се на основу одговарајућих испитивања узорка утврди да су хемијске и физичке карактеристике узорка идентичне са условима утврђеним у решењу о регистрацији.  Министар решењем одобрава примену средстава за заштиту биља којима је истекао рок употребе И ИСТИМ РЕШЕЊЕМ ОДРЕЂУЈЕ НОВИ РОК ПРИМЕНЕ СРЕДСТАВА ЗА ЗАШТИТУ БИЉА.  Решење из става 3. је коначно и против њега се може покренути управни спор. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 3.417,95 РСД. Усвајање и примена препорука ће донети привредним субјектима годишње директне уштеде од 446,27 РСД или 3,67 ЕУР. Ове уштеде износе 13,06% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте. Препорукама се такође утиче на побољшање пословног амбијента. | |