**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА УПИСА У РЕГИСТАР СРЕДСТАВА ЗА ИСХРАНУ БИЉА И ОПЛЕМЕЊИВАЧА ЗЕМЉИШТА**

|  |  |
| --- | --- |
| **Назив административног поступка** | Упис у Регистар средстава за исхрану биља и оплемењивача земљишта |
| **Шифра поступка** | 16.02.0025 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за заштиту биља |
| **Правни оквир којим је уређен административни поступак** | * Закон о средствима за исхрану биља и оплемењивачима земљишта: ("Службени гласник РС", бр.41/2009 и 17/2019) * Правилник о обрасцу и садржини захтева за упис у Регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини ("Службени гласник РС", бр. 104/2009 и 44/2018 - др. закон) * Правилник о условима за разврставање и утврђивање квалитета средстава за исхрану биља, одступањима садржаја хранљивих материја и минималним и максималним вредностима дозвољеног одступања садржаја хранљивих материја и о садржини декларације и начину обележавања средстава за исхрану биља ("Службени гласник РС", бр. 30/2017 и 31/2018) |
| **Прописи које треба променити /донети/укинути да би се спровеле препоруке** | 1. Правилник о обрасцу и садржини захтева за упис у Регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини ("Службени гласник РС", бр. 104/2009 и 44/2018 - др. закон) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| У поступку се од странке захтева да Доказ о испуњености услова за производњу средстава за исхрану биља које се производе у РС у складу са прописима којима се уређује заштита животне средине који издаје Министарство заштита животне средине, и доказ о упису у регистар привредних субјеката упркос обавези државног органа да по службеној дужности врши увид, прибавља и обрађује податке о чињеницама о којима се води службена евиденција, а који су неопходни за одлучивање, све у складу са члановима 9. и 103. Закона о општем управном поступку. Такође је Правилником о обрасцу и садржини захтева за упис у Регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини ("Сл. гласник РС", бр. 104/2009 и 44/2018 - др. Закон) прописано да је странка дужна да достави ове доказе.  У пракси се као проблем за привредне субјекте јавља то што органи не прихватају као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  У поступку се од странке захтева достављање Уговора о заступању или дистрибуцији, односно уговор о купопродаји на језику на ком је склопљен и превод уговора на српском језику оверен од стране судског тумача. Поменутим правилником није прописана ова обавеза странке, већ обавеза достављања копије уговора тако да се од странке без законске обавезе захтева превод на српски језик преведен од стране овлашћеног судског тумача, чиме се странка излаже непотребним трошковима који нису сразмерни циљу поступања и нивоу заштите јавног интереса. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** | **Х** |  | **1.** | | **Документација** |  | | | | *Прихватање доказа о електронској уплати таксе без печата банке* |  | **Х** |  | | *Достављање копије документа Уговора о заступању или дистрибуцији, односно уговора о купопродаји на језику на ком је склопљен и превод уговора на српском језику без обавезе превода од стране судског тумача* |  | **Х** |  | | |
|  | |
| 1. **ОБРАЗЛОЖЕЊЕ** | |
| Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.  **3.1. Прибављање података по службеној дужности**  Орган је дужан да по службеној дужности (Упитом органу који води службену евиденцију) прибави Доказ о испуњености услова за производњу средстава за исхрану биља које се производе у РС у складу са прописима којима се уређује заштита животне средине који издаје Министарство заштита животне средине, као и доказ о упису у регистар привредних субјеката - електронским путем (Увидом у регистар привредних субјеката АПР-а), сходно обавези државног органа да по службеној дужности врши увид, прибавља и обрађује податке о чињеницама о којима се води службена евиденција, а који су неопходни за одлучивање, све у складу са члановима 9. и 103. Закона о општем управном поступку. Како је Правилником о обрасцу и садржини захтева за упис у Регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини ("Сл. гласник РС", бр. 104/2009 и 44/2018 - др. Закон) прописано да је странка дужна да достави ове доказе, то је потребна измена овог прописа.  ***За примену ове препоруке је потребна измена Правилника о обрасцу и садржини захтева за упис у Регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини ("Службени гласник РС", бр. 104/2009 и 44/2018 - др. Закон)***  **3.2. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **Управа за заштиту биља поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.3.** **Достављање копије документа Уговора о заступању или дистрибуцији, односно уговора о купопродаји на језику на ком је склопљен и превод уговора на српском језику без обавезе превода од стране судског тумача**  Препорука је да се у поступку се од странке захтева достављање Уговора о заступању или дистрибуцији, односно уговор о купопродаји на језику на ком је склопљен и превод уговора на српском језику без обавезе превода од стране судског тумача. Поменутим правилником није прописана обавеза странке у погледу форме и превода документа, тако да се на овај начин избегавају непотребни трошкови странки, који нису сразмерни циљу поступања и нивоу заштите јавног интереса.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНИ ПРАВИЛНИКА О**  **ОБРАСЦУ И САДРЖИНИ ЗАХТЕВА ЗА УПИС У РЕГИСТАР СРЕДСТАВА ЗА ИСХРАНУ БИЉА И ОПЛЕМЕЊИВАЧА ЗЕМЉИШТА И САДРЖИНИ И НАЧИНУ ВОЂЕЊА ТОГ РЕГИСТРА, САДРЖИНИ ЗАХТЕВА И ДОКУМЕНТАЦИЈЕ КОЈА СЕ ПРИЛАЖЕ УЗ ЗАХТЕВ ЗА КОРИШЋЕЊЕ СРЕДСТАВА ЗА ИСХРАНУ БИЉА И ОПЛЕМЕЊИВАЧА ЗЕМЉИШТА КОЈИ СЕ КОРИСТЕ У НАУЧНО-ИСТРАЖИВАЧКЕ СВРХЕ И СТАВЉАЊЕ У ПРОМЕТ НА ОДРЕЂЕНО ВРЕМЕ И У ОДРЕЂЕНОЈ КОЛИЧИНИ**  Члан 1.  У Правилнику о обрасцу и садржини захтева за упис у регистар средстава за исхрану биља и оплемењивача земљишта и садржини и начину вођења тог регистра, садржини захтева и документације која се прилаже уз захтев за коришћење средстава за исхрану биља и оплемењивача земљишта који се користе у научно-истраживачке сврхе и стављање у промет на одређено време и у одређеној количини ("Службени гласник РС", бр. 104/2009 и 44/2018 - др. закон) у члану 3. став 2. тачка 1) мења се и гласи:  “ Поред документације из става 1. овог члана орган по службеној дужности прибавља следеће податке:”.  Члан 2.  Овај Правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ПРАВИЛНИКА О**  **ОБРАСЦУ И САДРЖИНИ ЗАХТЕВА ЗА УПИС У РЕГИСТАР СРЕДСТАВА ЗА ИСХРАНУ БИЉА И ОПЛЕМЕЊИВАЧА ЗЕМЉИШТА И САДРЖИНИ И НАЧИНУ ВОЂЕЊА ТОГ РЕГИСТРА, САДРЖИНИ ЗАХТЕВА И ДОКУМЕНТАЦИЈЕ КОЈА СЕ ПРИЛАЖЕ УЗ ЗАХТЕВ ЗА КОРИШЋЕЊЕ СРЕДСТАВА ЗА ИСХРАНУ БИЉА И ОПЛЕМЕЊИВАЧА ЗЕМЉИШТА КОЈИ СЕ КОРИСТЕ У НАУЧНО-ИСТРАЖИВАЧКЕ СВРХЕ И СТАВЉАЊЕ У ПРОМЕТ НА ОДРЕЂЕНО ВРЕМЕ И У ОДРЕЂЕНОЈ КОЛИЧИНИ КОЈЕ СЕ МЕЊАЈУ**  Члан 3    Уз захтев из члана 2. овог правилника подноси се следећа документација:  1) за врсту, односно тип средства за исхрану биља, које је утврђено прописом којим се регулише разврставање средстава за исхрану биља:  - извештај о извршеним испитивањима хемијских и физичких особина;  - стручно мишљење о биолошкој хранљивој вредности или извештај о извршеним испитивањима биолошке хранљиве вредности, у складу са прописом којим се регулише разврставање средстава за исхрану биља;  - сертификат о саставу и садржају хранљиве материје;  - безбедносни лист;  - начин производње и сировине које улазе у састав средства за исхрану биља;  - доказ о уплаћеној административној такси, у складу са законом.  2) за врсту, односно тип средства за исхрану биља које није утврђено прописом којим се регулише разврставање средстава за исхрану биља:  - подаци о ефектима на здравље људи, животну средину и безбедност;  - подаци о његовој примени;  - методе испитивања;  - извештај о извршеним испитивањима хемијских и физичких особина;  - извештај о извршеним испитивањима биолошке хранљиве вредности;  - предлог за утврђивање нове врсте, односно типа средства за исхрану биља;  - доказ о уплаћеној административној такси, у складу са законом.  ПОРЕД ДОКУМЕНТАЦИЈЕ ИЗ СТАВА 1. ОВОГ ЧЛАНА ОРГАН ПО СЛУЖБЕНОЈ ДУЖНОСТИ ПРИБАВЉА СЛЕДЕЋЕ ПОДАТКЕ: ~~Поред документације из става 1. овог члана произвођач подноси:~~  1) доказ о упису у Регистар привредних субјеката;  2) доказ о испуњености услова за производњу средстава за исхрану биља која се производе у Републици Србији~~.~~  Поред документације из става 1. овог члана дистрибутер, односно увозник подноси:  1) уговор о дистрибуцији или заступању, односно уговор о купопродаји;  2) за средство за исхрану биља које се не производи у Републици Србији, а намењено је за примену у органској производњи доказ да се средство за исхрану биља користи у органској производњи.  Подносилац захтева за упис у Регистар доставља оригиналну документацију за тачку 1) алинеја прва и друга и тачку 2) алинеја четврта и пета овог члана, а копије за осталу документацију из става 1. овог члана. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 16.722.548,48 РСД. Усвајање и примена препорука ће донети привредним субјектима годишње директне уштеде од 189.572,42 РСД или 1.558,70 ЕУР. Ове уштеде износе 1,13% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу документације. Препорукама се такође утиче на побољшање пословног амбијента. | |