**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА ДОЗВОЛЕ УВОЗА И ЦАРИЊЕЊА ПОШИЉКИ БИЉА И БИЉНИХ ПРОИЗВОДА**

|  |  |
| --- | --- |
| **Назив административног поступка** | **Дозвола увоза и царињења пошиљки биља и биљних производа** |
| **Шифра поступка** | **16.02.0004** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за заштиту биља |
| **Правни оквир којим је уређен административни поступак** | * Закон о здрављу биља ("Сл. Гласник РС“ бр. 41/2009, 17/2019) * Правилник о фитосанитарној контроли биља, биљних производа и прописаних објеката у међународном промету ("Сл. Гласник РС“ бр. 32/2010-27, 32/2011-14, 57/2014-27) |
| **Прописи које треба променити /донети/укинути да би се спровеле препоруке** | 1. Закон о здрављу биља ("Сл. Гласник РС“ бр. 41/2009, 17/2019)2. Правилник о фитосанитарној контроли биља, биљних производа и прописаних објеката у међународном промету ("Сл. Гласник РС“ бр. 32/2010-27, 32/2011-14, 57/2014-27) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Анализом административног поступка и кроз разговоре са службенициам дошло се до сазнања да се захтев решава за пола сата, до сат времена и да рокови за одлучивање по захтеву нису прописани посебним законом већ се примењују рокови из Закона о општем управном поступку.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Образац захтева којим се покреће предметни поступак прописан је Правилником о фитосанитарној контроли биља, биљних производа и прописаних објеката у међународном промету ("Сл. Гласник РС“ бр. 32/2010-27, 32/2011-14, 57/2014-27) као његов прилог. У обрасцу је предвиђено место за печат иако у самом пропису није наведено да је потребно да захтев садржи печат. Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Рокови** |  | | | | *Прописивање рока за одлучивање* | **Х** |  | **1.** | | **Документација** |  | | | | *Доказ о електронској уплати без печата банке* |  | **Х** |  | | *Елиминација печата у обрасцу захтева* | **Х** |  | **2.** | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**  **3.1. Прописивање рока за одлучивање**  Тренутно не постоји посебан рок за одлучивање у поступку. С обзиром на реално време за решавање у поступку које је око сат времена, препорука је да се пропише рок од 3 дана за решавање од тренутка подношења уредног захтева уколико нема лабораторијске анализе, и 8 дана уколико се узорак шаље на лабораторијску анализу. Препорука је да се Законом о здрављу биља пропише рок за решавање по захтеву.  ***За примену ове препоруку је потребна измена*** ***Законa о здрављу биља ("Сл. Гласник РС“ бр. 41/2009, 17/2019).***  **3.2. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке нису потребне измене прописа.***  **Управа за заштиту биља, поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.3. Престанак употребе печата**  Предлаже се измена обрасца за покретање предметног поступка, у делу који се односи на место за печат, тако што ће се уклонити. Наиме, чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва.  ***За примену ове препоруке потребна је измена Правилника о фитосанитарној контроли биља, биљних производа и прописаних објеката у међународном промету ("Сл. Гласник РС“ бр. 32/2010-27, 32/2011-14, 57/2014-27).***  **Управа за заштиту биља, поставиће на својој веб презентацији обавештење за странке о томе да, до измене правилника, који предвиђају обавезу да се утисне печат, привредна друштва и предузетници немају обавезу да утисну печат на захтев и остала документа која подносе, у складу са чланом 25. Закона о привредним друштвима, чиме ће се обезбедити спровођење препоруке.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ДОПУНАМА ЗАКОН О ЗДРАВЉУ БИЉА**  Члан 1.  У Закону о здрављу биља ("Сл. Гласник РС“ бр. 41/2009, 17/2019),члан 74. после става 1. додаје се нови став 2. који гласи:  „Решење из става 1. овог члана, доноси се у року од 3 дана од дана подношења захтева уколико се узорци не шаљу на лабораторијску анализу, односно 8 дана од дана подношења захтева уколико се узорци шаљу на лабораторисјку анализу.“  Досадашњи став 2. постаје став 3.  Члан 2.  „Овај закон ступа на снагу осмог дана од дана објављивања у „Службеном гласнику Републике Србије“.“ | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О О ЗДРАВЉУ БИЉА КОЈЕ СЕ ДОПУЊУЈУ**  **Одобрење или одбијање увоза**  Члан 74.  Фитoсaнитaрни инспeктoр пoслe извршeнoг фитосанитарног прeглeдa пoшиљке биља, биљних производа и прописаних објеката при увозу, oднoснo пoслe дoбиjaњa рeзултaтa лaбoрaтoриjскe aнaлизe, ако су испуњени услови из члана 67. ст. 2–4. овог закона, дoзвoљава увoз пoшиљкe издaвaњeм рeшeњa o дoзвoли увoзa или oвeрoм цaринскe дoкумeнтaциje, пeчaтoм чeтвртaстoг oбликa, при чeму oвeрава и копију фитoсeртификaта или фитoсeртификaта зa рeeкспoрт пeчaтoм фитoсaнитaрнe инспeкциje сa нaвeдeним дaтумoм улaскa.  РЕШЕЊЕ ИЗ СТАВА 1. ОВОГ ЧЛАНА, ДОНОСИ СЕ У РОКУ ОД 3 ДАНА ОД ДАНА ПОДНОШЕЊА ЗАХТЕВА УКОЛИКО СЕ УЗОРЦИ НЕ ШАЉУ НА ЛАБОРАТОРИЈСКУ АНАЛИЗУ, ОДНОСНО 8 ДАНА ОД ДАНА ПОДНОШЕЊА ЗАХТЕВА УКОЛИКО СЕ УЗОРЦИ ШАЉУ НА ЛАБОРАТОРИСЈКУ АНАЛИЗУ.  Министар ближе прописује садржај и величину печата којим се оверава царинска документација. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 402.570.051,09 РСД. Усвајање и примена препорука ће донети привредним субјектима годишње директне уштеде од 24.890.675,00 РСД или 204.656,19 ЕУР. Ове уштеде износе 6,18% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.  Препоруке ће допринети правној сигурности привредних субјеката, поједностављењу поступка за привредне субјекте, скраћењу рокова у поступку. Препорукама се такође утиче на побољшање пословног амбијента. | |