**ПОЈЕДНОСТАВЉЕЊЕ ПОСТУПКА ПРИЗНАВАЊА РЕГИСТРАЦИЈЕ СРЕДСТВА ЗА ЗАШТИТУ БИЉА**

|  |  |
| --- | --- |
| **Назив административног поступка** | **Признавање регистрације средства за заштиту биља** |
| **Шифра поступка** | **16.02.0010** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за заштиту биља |
| **Правни оквир којим је уређен административни поступак** | * Закон о средствима за заштиту биља ("Сл. Гласник РС“ бр. 41/2009, 17/2019) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2019. године. |
| 1. **КРАТАК ОПИС ПРОБЛЕМА** | |
| Од подносиоца захтева се тражи да достави „Изјаву којом подносилац захтева тврди да је достављена документација истинита и правно легална“ и „Изјаву подносиоца захтева којом се потвђује да је средство за заштиту биља истоветно средству за заштиту биља регистрованом од стране референтне државе“.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  Образац захтева је у слободној форми. Прописивањем обрасца се поступак поједностављује како за подносиоца захтева тако и за надлежно министарство. Такође је потребно у сам образац захтева инкорпорирати и изјаве како би се смањио број докумената који се подноси и како би се избегле могуће грешке. | |
| **2. САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Документација** |  | | | | | *Елиминација непотребне документације* |  | **Х** |  | | *Доказа о електронској уплати без печата банке* |  | **Х** |  |  |  |  |  |  | | --- | --- | --- | --- | | *Електронско подношење захтева и документације* |  | **Х** |  | | **Образац административног захтева** |  | | |  |  |  |  |  | | --- | --- | --- | --- | | *Увођење обрасца захтева* |  | **Х** |  | | |
| **3. ОБРАЗЛОЖЕЊЕ** | |
| **3.1. Eлиминација непотребне документације**  Документа „Изјава којом подносилац захтева тврди да је достављена документација истинита и правно легална“ и „Изјава подносиоца захтева којом се потвђује да је средство за заштиту биља истоветно средству за заштиту биља регистрованом од стране референтне државе“ која се траже од подносиоца захтева су потпуно непотребна и представљају административно оптерећење за подносиоца захтева. Препорука је да се ова документа укину и инплементирају у образац.  Такође се предлаже елиминација подношења следећег докумената од стране подносиоца захтева:   * 1. Доказ да је лице које је потписало изјаву одговорно лице подносиоца захтева – службеник мора сам да порвери по службеној дужности на сајту АПР-а да ли је лице које поднело захтев и потписало образац, одговорно лице у подносиоца захтева.   ***За примену ове препоруке није потребна измена прописа***  **3.2. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **Управа за заштиту биља поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.3. Eлектронско подношење захтева и документације**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.***  **3.4. Увођење обрасца за подношење захтева**  Увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, Назив и седиште органа, Назив организационе јединице, бр. телефона и електронска адреса организационе јединице која спроводи административни поступак)   + Шифра административног поступка или назив обрасца може да стоји у горњем десном углу обрасца   + Назив административног поступка (управна ствар која је предмет поступка)   + Места за унос информација о подносиоцу захтева (Назив, седиште, ПИБ, мат број , Адреса електронске поште подносиоца захтева.)   + Места за унос специфичних информација за конкретан поступак, укључујући и информације, потребне за прибављање података по службеној дужности   + Изјава којом подносилац захтева тврди да је достављена документација истинита и правно легална   + Изјава подносиоца захтева којом се потвђује да је средство за заштиту биља истоветно средству за заштиту биља регистрованом од стране референтне државе   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке није потребна нзмена прописа*** | |
| **4. САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измене прописа. | |
| **5. ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измене прописа. | |
| **6. АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 13.425.095,22 РСД. Усвајање и примена препорука ће донети привредним субјектима годишње директне уштеде од 152.560,70 РСД или 1.254,39 ЕУР.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу документације. Препорукама се такође утиче на побољшање пословног амбијента. | |