**ПОЈЕДНОСТАВЉЕЊЕ ПОСТУПКА ИЗБОРА ПРАВНОГ ЛИЦА КОЈЕ ОБАВЉА ПОСЛОВЕ ОД ЈАВНОГ ИНТЕРЕСА У ОБЛАСТИ СРЕДСТАВА**

**ЗА ЗАШТИТУ БИЉА**

|  |  |
| --- | --- |
| **Назив административног поступка** | **Избор правног лица које обавља послове од јавног интереса у области средстава за заштиту биља** |
| **Шифра поступка** | **16.02.0023** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за заштиту биља |
| **Правни оквир којим је уређен административни поступак** | 1. Закон о средствима за заштиту биља ("Сл. Гласник РС“ бр. 41/2009, 17/2019) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2019. године. |
| 1. **КРАТАК ОПИС ПРОБЛЕМА** | |
| Образац захтева је самостално припремљен од стране организационе јединице.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  Имајући у виду да се овим административним поступком поверава вршење послова од јавног интереса неопходно је да постоји јавни регистар ко врши послове од јавног интереса.  У члану 9. и члану 103. Закона о општем управном поступку прописана је обавеза органа да по службеној дужности прибавља податке о чињеницама о којима се води службена евиденција а који су неопходни за одлучивање у поступку и да се поступак води без одуговлачења и са што мање трошкова по странку. Достављање ових података од стране подносиоца захтева њима ствара непотребно административно оптерећење | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац административног захтева** |  | | | | | *Увођење обрасца захтева* |  | **Х** |  | | | *Електронско подношење захтева и документације* |  | **Х** |  | | **Регистри** |  | | | | *Јавна доступност регистра/евиденцијае издатих аката* |  | **Х** |  | | **Прибављање података по службеној дужности** |  | **Х** |  | | |
| 1. **ОБРАЗЛОЖЕЊЕ** | |
| **3.1. Увођење обрасца за подношење захтева**  Увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, Назив и седиште органа, Назив организационе јединице, бр. телефона и електронска адреса организационе јединице која спроводи административни поступак)   + Шифра административног поступка или назив обрасца може да стоји у горњем десном углу обрасца.   + Назив административног поступка (управна ствар која је предмет поступка)   + Места за унос информација о подносиоцу захтева (Назив, седиште, ПИБ, мат број , Адреса електронске поште подносиоца захтева.)   + Места за унос специфичних информација за конкретан поступак (податке о установи, подаци из регистра научно истраживачких организација, итд;), укључујући и информације, потребне за прибављање података по службеној дужности   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке није потребна нзмена прописа***  **3.2. Електронско подношење захтева и документације**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.***  **3.3. Увођење јавног доступног регистра**  С обзиром да је у питању поверавање обављања послова од јавног интереса потребно је да регистар буде и јавно доступан за сва заинтересована лица. Препорука је да Министарство учини списак доступним на свом сајту. Вођење списка је у складу са чланом 8. Закона о средствима за заштиту биља ("Сл. Гласник РС“ бр. 41/2009, 17/2019).  Предлаже се да надлежни орган води списак издатих аката у електронском облику, у складу са чланом 10. Закона о електронској управи ("Службени гласник" РС, број 27/2018), којим се уводи обавеза свих органа да успостављају и воде регистре и евиденције у електронском облику.  Предлаже се да списак правних лица која обављају послове од јавног интереса у области средстава за заштиту биља садржи: податке о правном лицу које обаља послове од јавног интереса у области средстава за заштиту биља : пословно име, адреса седишта, матични број, ПИБ и шифру делатности; Списак послова које уписаник пружа; Број и датум уговора којим му је поверено обављање послова од јавног интереса у области средстава за заштиту биља садржи . Такође се предлаже да се сви наведени подаци учине јавно доступним.  Вођење списка се предлаже у отвореном, машински читљивом облику (база података).  Успостављена електронска евиденција података треба да буде доступна на званичној веб презентацији министарства и на порталу отворених података https://data.gov.rs/sr/discover/.  Предлаже се редовно ажурирање списка и уношење нових података у року од 3 дана од дана закључења уговора којим је поверено обављање послова од јавног интереса у области средстава за заштиту биља садржи.    ***За примену ове препоруке није потребна нзмена прописа.***  **3.4. Прибављање података по службеној дужности**  Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   1. **Извод из Регистра научно истраживачких организација који води Министарство просвете, науке и технолошког развоја** – коришћењем портала Еуправа службеник ће лако доћи до овог документа на основу података унетих у образац 2. **Доказ да установа испуњава законске услове** за обављање научно-истраживачке делатности од општег интереса и која је, као таква, акредитована код Министарства просвете, науке и технолошког развоја - коришћењем портала Еуправа службеник ће лако доћи до овог документа на основу података унетих у образац   ***За примену ове препоруке није потребна нзмена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измене прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измене прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу документације. Препорукама се такође утиче на побољшање пословног амбијента. | |