**ПОЈЕДНОСТАВЉЕЊЕ ПОСТУПКА ИЗДАВАЊА САГЛАСНОСТИ О ДОЗВОЛИ ГАЈЕЊА КОНОПЉЕ**

|  |  |
| --- | --- |
| **Назив административног поступка** | Сагласност о дозволи гајења конопље |
| **Шифра поступка** | 16.02.0040 |
| **Регулаторно тело**  **(надлежно за спровођење препоруке)** | Управа за заштиту биља |
| **Правни оквир којим је уређен административни поступак** | * Закон о психоактивним контролисаним супстанцама („Сл. гласник РС“, бр. 99/10 и 57/18) * Правилник о условима за гајење конопље: („Сл. гласник РС“, бр. 64/13) |
| **Прописи које треба променити /донети/укинути да би се спровеле препоруке** | 1. Закон о психоактивним контролисаним супстанцама („Сл. гласник РС“, бр. 99/10 и 57/18)  2. Правилник о условима за гајење конопље: („Сл. гласник РС“, бр. 64/13) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Важење дозволе од 12 месеци оптерећује подносиоце захтева компликованим администрирањем и отежава планирање пољопривредне производње.  Не постоји образац за подношење захтева. Ово отежава подносиоцима захтева навођење свих података потребних за одлучивање о захтеву, а отежава се и надлежним органима одлучивање о захтевима.  У поступку се од подносилаца захтева тражи да достави доказе које орган има обавезу да прибави сам, по службеној дужности. Дакле, поступак се спроводи на начин који ствара значајно административно оптерећење и трошкове подносиоцима захтева. Тиме је нарушено једно од начела управног поступка - начело делотворности и економичности, по коме се поступак води уз што мање трошкова по странку.  Приликом подношења захтева, потребно је доставити Уговор о производњи и откупу конопље, што значи да се унапред мора одредити купац. То произвођаче ставља у неповољан положај, јер услови на тржишту у тренутку продаје могу бити значајно бољи него они договорени унапред. Када овај уговор не би био обавезни део документације која се предаје, када се конопља произведе могла да би да се на тржишту прода купцу који за њу понуди најбоље услове.Уз захтев је потребно доставити и податке о семену које ће се користити, што је захтев који није оправдан, будући да је прописима (члан 60. Закона, односно члан 2. и члан 3. став 1. Правилника) утврђено који услови морају бити испуњени у погледу сорте, начина производње, дораде, паковања и декларисања семена.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац административног захтева** |  | | | | | *Увођење обрасца захтева* |  | **Х** |  | | | **Прибављање података по службеној дужности и документација која се прибавља од странке** |  | **Х** |  | | **Документација** |  | | | | *Елиминација непотребне документације* | **Х** |  | **1** | | *Доказ о електронској уплати без печата банке* |  | **Х** |  | | **Време важења и издати акт/исправа** |  | | | | *Продужетак времена важења* | **Х** |  | **2** | | | |
| 1. **ОБРАЗЛОЖЕЊЕ** | |
| **3.1. Увођење обрасца захтева**  Препоручује се увођење обрасца за подношење захтева. Ово је могуће учинити без измене постојећих прописа или утврђивањем обрасца у подзаконском акту који би се евентуално донео да ближе уреди поступак доношења овог решења. Препорука је да министарство креира образац који би био јавно доступан на сајту министарства. Са тачно наведеним подацима који се траже у обрасцу подношење захтева ће бити транспарентније и једноставније за подносиоца захтева, а прегледније за службенике који ће лакше доћи до потребних података за одлучивање.  ***За примену ове препоруке није потребна измена прописа.***  **3.2. Прибављање података по службеној дужности и документација која се прибавља од странке**  У поступању надлежног органа потребно је да орган, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података, а пре свега:   * 1. Извод из листа непокретности - Прибављање података по службеној дужности је потребно спровести увидом у Катастар непокретности који води реистар непокретности   2. Лична карта - службеник који обрађује захтев треба након пријема захтева и увида о подацима о подносиоцу захтева који су наведени у обрасцу захтева да од Министарства унутрашњих посова прибавити по службеној дужности потребне податке.   3. Доказ да одговорно лице у правном лицу или код предузетника или физичко лице није кажњавано за кривична дела неовлашћене производње и стављање у промет опојних дрога, неовлашћено држање опојних дрога и омогућавање уживања опојних дрога из Кривичног законика - службеник који обрађује захтев треба након пријема захтева и увида о подацима о подносиоцу захтева који су наведени у обрасцу захтева да од Министарства унутрашњих посова прибавити по службеној дужности потребне податке.   ***За примену ове препоруке није потребна измена прописа.***  **3.3. Елиминација непотребне документације**  Укинути обавезу да се приликом подношења захтева доставља Уговор о производњи и откупу конопље, већ да произвођач има обавезу да обавести Министарство о купцу по уговарању продаје. Наиме, обавеза да се унапред мора одредити купац произвођаче ставља у неповољан положај, јер услови на тржишту у тренутку продаје могу бити значајно бољи него они договорени унапред.  Укинути обавезу да је уз захтев потребно доставити и податке о семену које ће се користити, што је захтев који није оправдан, будући да је прописима (члан 2. и члан 3. став 1. Правилника) утврђено који услови морају бити испуњени у погледу сорте, начина производње, дораде, паковања и декларисања семена.  ***За примену ове препоруке, потребне су измене и допуне Закона о психоактивним контролисаним супстанцама.***  **3.4. Продужетак времена важења**  Полазећи од тога да важење дозволе од 12 месеци оптерећује подносиоце захтева компликованим администрирањем и отежава планирање пољопривредне производње, предлаже се продужење рока важења дозволе на три године.  ***За примену ове препоруке, потребне су измене и допуне Правилника о условима за гајење конопље.***  **3.5. Документација**  Предлаже се промена форме докумената – доказа о уплати републичких административних такси, из оригинала, односно оверене копије, у копију извода са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке, валидан доказ о уплати таксе.  ***За примену ове препоруке није потребна измена прописа.***  **Управа за заштиту биља поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.6. Подношење електронског захтева странке**  Законом о општем управном поступку („Сл. гласник РС“, бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Сл. гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се омогућавање електронског подношења захтева.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1.**  **НАЦРТ**  **ЗАКОН О ИЗМЕНИ ЗАКОНА О ПСИХОАКТИВНИМ**  **КОНТРОЛИСАНИМ СУПСТАНЦАМА**  Члан 1.  У Закону о психоактивним контролисаним супстанцама ("Службени гласник РС", бр. 99/10 и 57/18) у члану 60. став 3. брише се.  Досадашњи став 4. постаје став 3.  Члан 2.  Овај закон ступа на снагу осмог дана од дана објављивања у „Службеном гласнику Републике Србије”.  **2.**  **НАЦРТ**  **ПРАВИЛНИК О ИЗМЕНАМА ПРАВИЛНИКА**  **О УСЛОВИМА ЗА ГАЈЕЊЕ КОНОПЉЕ**    Члан 1.  У Правилнику о условима за гајење конопље ("Службени гласник РС", бр. 64/13), у члану 5. став 1. тачка 4) брише се.  Члан 2.  У члану 7. став 1. речи „једну производну годину“ се замењују речима „три производне године“.  Члан 3.  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1.**  **ПРЕГЛЕД ОДРЕДБИ ЗАКОНА О ПСИХОАКТИВНИМ КОНТРОЛИСАНИМ СУПСТАНЦАМА КОЈЕ СЕ МЕЊАЈУ**  **Дозвољено гајење конопље**  Члан 60.  Дозвољено је гајење конопље (Cannabis) само ради производње влакана, производње семена за исхрану животиња, даљег размножавања, прераде, испитивања квалитета семена, као и његовог промета.  Дозвољено је гајење конопље само правном, односно физичком лицу које има дозволу коју је издало министарство надлежно за послове пољопривреде.  ~~Дозвола из става 2. овог члана може да се изда само ако је склопљен уговор о производњи и откупу конопље с правним лицем које је регистровано за откуп и производњу конопље, односно за обављање делатности из става 1. овог члана.~~  Дозвола из става 2. овог члана може да се изда и правном лицу које гаји конопљу ако је то правно лице регистровано за откуп и производњу конопље, односно за обављање делатности из става 1. овог члана.  Министар надлежан за послове пољопривреде прописује:  1) сорту конопље (Cannabis) коју је дозвољено гајити;  2) услове које мора испуњавати правно или физичко лице за добијање дозволе за гајење конопље;  3) начин издавања и рок важења дозволе, као и трошкове издавања дозволе за гајење конопље (Cannabis);  4) остале услове за дозвољено гајење конопље (Cannabis) у складу са законом.  Лице из става 2. овог члана дужно је да обавести министарство надлежно за унутрашње послове и министарство надлежно за послове пољопривреде о свакој околности која указује на могућност да су конопља или делови конопље употребљени или да би могли бити употребљени за недозвољену производњу психоактивних контролисаних супстанци.  Министарство надлежно за послове пољопривреде обавештава Министарство о обављеној контроли гајења конопље.  **2.**  **ПРЕГЛЕД ОДРЕДБИ ПРАВИЛНИКА О УСЛОВИМА ЗА**  **ГАЈЕЊЕ КОНОПЉЕ КОЈЕ СЕ МЕЊАЈУ**  Члан 5.  Захтев садржи:  1) назив, седиште и матични број правног лица или предузетника из решења о регистрацији у Регистар привредних субјеката, односно име, адресу физичког лица и јединствени матични број грађана и број телефона за контакт;  2) сврху гајења конопље;  3) податке о парцели (власништво, основ коришћења, катастарска општина, потес, број катастарске парцеле и површина на којој се планира гајење конопље);  ~~4) податке о семену конопље које ће се користити за сетву (назив сорте, категорија и количина семена);~~  5) планирани датум сетве и жетве;  6) изјаву подносиоца захтева да је упознат са одредбама члана 87. Закона о психоактивним контролисаним супстанцама („Службени гласник РС”, број 99/10);  7) датум подношења захтева и потпис подносиоца захтева.  Члан 7.  Дозвола за гајење конопље важи ~~једну производну годину~~ ТРИ ПРОИЗВОДНЕ ГОДИНЕ и садржи податке из члана 5. тач. 1)–5) овог правилника.  По примерак дозволе за гајење конопље доставља се министарству надлежном за послове здравља и министарству надлежном за унутрашње послове.  Трошкови издавања дозволе за гајење конопље обухватају таксу за поступак по захтеву и таксу за издавање решења, односно дозволе за гајење конопље које су прописане законом којим се уређују републичке административне таксе. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 99.010,30 РСД. Усвајање и примена препорука ће донети привредним субјектима годишње директне уштеде од 73.358,99 РСД или 603,17 ЕУР. Ове уштеде износе 74,09% укупних директних трошкова привредних субјеката у поступку.    Усвајањем препоруке постижу се значајне уштеде у времену потребном за спровођење административног поступка.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу документације. Препорукама се такође утиче на побољшање пословног амбијента. | |