**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА ДОЗВОЛЕ ЗА УВОЗ И ЦАРИЊЕЊЕ ПОШИЉКИ БИЉНОГ ПОРЕКЛА, ПИЋА И МЕШОВИТЕ ХРАНЕ**

|  |  |
| --- | --- |
| **Назив административног поступка** | **Дозвола за увоз и царињење пошиљки биљног порекла, пића и мешовите хране** |
| **Шифра поступка** | **16.02.0011** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за заштиту биља |
| **Правни оквир којим је уређен административни поступак** | * Закон о безбедности хране ("Сл. Гласник РС“ бр. 41/2009, 17/2019) |
| **Прописи које треба променити /донети/укинути да би се спровеле препоруке** | 1. Нови правилник о поступку издавања дозвола за увоз и стављање у промет или производњу хране и хране за животиње биљног и мешовитог порекла |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Рок за одлучивање по захеву није прописан посебним законом те се примењују рокови из Закона о општем управном поступку. По речима службеника, захтев се решава за највише један дан.  Образац захтева којим се покреће предметни поступак је самостално припремљен од стране организационе јединице. У обрасцу је предвиђено место за печат иако у самом пропису није наведено да је потребно да захтев садржи печат. Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Од подносиоца захтева се захтева и достављање изјава да ће сам извршити анализу у складу са законом о безбедности хране као и изјава где се роба налази. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Рокови** |  | | | | *Прописивање рока за одлучивање* | **Х** |  | **1.** | | **Образац административног захтева** |  | | | | *Унапређење обрасца захтева и инпплементација изјава* |  | **Х** |  | | **Документација** |  | | | | *Доказ о електронској уплати без печата банке* |  | **Х** |  | | *Елиминнација печата* |  | **Х** |  | | *Елиминација документације* |  | **Х** |  | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**  **3.1. Доношење новог подзаконског акта и прописивање рока за одлучивање**  Тренутно не постоји посебан рок за одлучивање у поступку. С обзиром на реално време за решавање у поступку које је до једног дана, препорука је да се пропише рок од 3 дана за решавање од тренутка подношења захтева уколико нема лабораторијске анализе, и 8 дана уколико се узорак шаље на лабораторијску анализу. Препорука је да се донесе подзаконски акт од стране министарства који би ближе прописао поступак и у коме би били наведени рокови за одлучивање у поступку.  ***За примену ове препоруке је потребно доношење новог Правилника о поступку издавања дозвола за увоз и стављање у промет или производњу хране и хране за животиње биљног и мешовитог порекла***  **3.2. Унапређење обрасца захтева и инпплементација изјава**  Препорука је да се унапреди образац захтева на тај начин што ће изјава увозника да ће сам извршити анализу у складу са законом као и изјава где се роба налази, бити инкорпориране у захтев. И то на обрасцу за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак);   + Шифра административног поступка или назив обрасца може да стоји у горњем десном углу обрасца;   + Назив административног поступка (управна ствар која је предмет поступка)   + Места за унос информација о подносиоцу захтева (Назив, седиште, ПИБ, мат број , Адреса електронске поште подносиоца захтева.)   + Места за унос специфичних информација за конкретан поступак, укључујући и информације, потребне за прибављање података по службеној дужности   + Изјава увозника да ће сам извршити анализу у складу са законом   + Изјава где се роба налази   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке није потребна измена прописа.***  **3.3 Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна нзмена прописа.***  **Управа за заштиту биља поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **3.4. Престанак употребе печата**  Предлаже се измена обрасца за покретање предметног поступка, у делу који се односи на место за печат, тако што ће се уклонити. Наиме, чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва.  ***За примену ове препоруке није потребна нзмена прописа.***  **Управа за заштиту биља поставиће на својој веб презентацији обавештење за странке о томе да привредна друштва и предузетници немају обавезу да утисну печат на захтев и остала документа која подносе, у складу са чланом 25. Закона о привредним друштвима, чиме ће се обезбедити спровођење препоруке.**  **3.5. Елиминација документације**  С обзиром на препоруку о унапређењу обрасца, препорука је да се елиминише као засебан документ изјава увозника да ће сам извршити анализу у складу са законом, као и где се роба налази. Препорука је да се ова изјава инкорпорира у сам образац захтева.  ***За примену ове препоруке није потребна нзмена прописа*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке 3.1. Доношење новог подзаконског акта и прописивање рока за одлучивање, је потребно доношење новог Правилника о поступку издавања дозвола за увоз и стављање у промет или производњу хране и хране за животиње биљног и мешовитог порекла. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.1. Доношење новог подзаконског акта и прописивање рока за одлучивање ,је потребно доношење новог Правилника о поступку издавања дозвола за увоз и стављање у промет или производњу хране и хране за животиње биљног и мешовитог порекла. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 222.096.424,39 РСД. Усвајање и примена препорука ће донети привредним субјектима годишње директне уштеде од 26.800.506,70 РСД или 220.359,22 ЕУР. Ове уштеде износе 12,07% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, скраћењу рокова у поступку, смањењу документације. Препорукама се такође утиче на побољшање пословног амбијента. | |