**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА САГЛАСНОСТИ ЗА ПРЕПАКИВАЊЕ СЕМЕНА**

|  |  |
| --- | --- |
| **Назив административног поступка** | Сагласност за препакивање семена |
| **Шифра поступка** | 16.02.0048 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за заштиту биља |
| **Правни оквир којим је уређен административни поступак** | * Закон о семену: („Службени гласник РС”, бр.5/05, 30/10-др. закон |
| **Прописи које треба променити /донети/укинути да би се спровеле препоруке** | 1. Закон о семену: („Службени гласник РС”, бр.5/05, 30/10-др. Закон) 2. Нови правилник којим ће се прописати документација која се доставља уз захтев, као и садржина и изглед обрасца захтева |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Надлежни орган захтева од подносица захтева да достави Уверење о признавању семенског усева у случају да је издавалац Управа за заштиту биља, а што је супротно члановима 9. и 103. Закона о општем управном поступку на основу којих је надлежни орган у обавези да по службеној дужности прибави податке које поседују државни.  Поступак се покреће подношењем захтева у слободној форми услед непостојања прописаног обрасца, што поступак чини нетранспарентним. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Прихватање доказа о електронској уплати таксе без печата банке* |  | **Х** |  | | **Прибављање података по службеној дужности** | **Х** |  | **1.** | | **Образац захтева** |  | | | | *Увођење обрасца захтева* | **Х** |  | **1.** | | |
|  | |
| 1. **ОБРАЗЛОЖЕЊЕ** | |
| Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.  **3.1. Прихватање доказа о електронској уплати таксе, без печата банке**   * **Документ 2: Доказ о извршеној уплати републичке административне таксе (уплатница)**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке није потребна измена прописа.**  **3.2. Прибављање података по службеној дужности**    Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. Закона о општем управном поступку („Службени гласник РС”, број 18/16 и 95/2018 -аутентично тумачење), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Службени гласник РС”, број 57/19), по службеној дужности прибави потребне податке од надлежног органа – „власника“ потребних података:     * **Документ 2:** Уверење о признавању семенског усева (кад исто издаје Управа за заштиту биља, у случају кад је семе из домаће производње)   **Орган од кога је потребно прибавити податке:** Управа за заштиту биља  Наведени документ прибавља се као доказ за Порекло и сортност семена.  Како би се ово омогућило, потребно је од подносиоца захтева затражити следеће неопходне информације: Број и датум издавања уверења.  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Увидом у сопствене евиденције органа који води поступака односно организационе јединице истог органа која води евиденцију о наведеним подацима 2. Путем Информационог система за размену података из регистара преко Сервисне магистрале органа; 3. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 2) и 3), орган, који спроводи поступак, у обавези је да примењује Закон о општем управном поступку („Службени гласник РС”, број 18/16 и 95/2018 -аутентично тумачење)и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом било електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа), како би се избегла коресподенција и прибављање података преко мејла, који је значајно мање безбедно средство од наведеног сервиса, али до приступања наведеном сервису, орган може да прибави тражене податке и путем мејла.  **Управа за заштиту биља је дужна да створи предуслове за примену ове препоруке у виду формирања евиденције о издатим уверењима о признавању семенског усева, имајући у виду да тренутно наведене евиденције не постоје, што онемогућава имплементацију ове препоруке.**  **За примену ове препоруке потребна је допуна Закона о семену: („Службени гласник РС”, бр. 5/05, 30/10-др. Закон) и доношење новог правилника којим ће се прописати документација која се доставља уз захтев.**  **До усвајања допуна закона и доношења новог правилника, орган ће, по стицању услова наведеном у препоруци, примењивати непосредно Закон о општем управном поступку („Службени гласник РС”, број 18/16 и 95/2018 -аутентично тумачење) и на тај начин имплементирати наведену препоруку.**  **3.3. Увођење обрасца захтева**  Захтев у оквиру овог поступка се подноси у слободној форми.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези са документима.  Образац захтева треба да садржи и писану информацију о прописаном року за одлучивање по захтеву .  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке потребна је допуна Закона о семену: („Службени гласник РС”, бр. 5/05, 30/10-др. Закон) и доношење новог правилника којим ће се прописати садржина и изглед обрасца захтева.**  **До усвајања допуна закона и доношења новог правилника, орган ће имплементирати наведену препоруку тако што ће објавити на интернет страници органа образац захтева у овом поступку као валидан образац захтева којим се покреће поступак.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **ПРЕДЛОГ**  **ЗАКОН О ДОПУНИ ЗАКОНА О СЕМЕНУ**  Члан 1.  У Закону о семену („Службени гласник РС”, бр. 45/05, 30/10-др. Закон), у члану 40. после ст. 4. додаје се ст. 5, који гласи:  „Изглед и садржину обрасца захтева за давање сагласности из ст. 3. овог члана, као и документацију која се прилаже уз захтев, ближе уређује министар.”  Члан 2.  Овај закон ступа на снагу осмог дана од дана објављивања у „Службеном гласнику Републике Србије”.  **ПРЕДЛОГ**  **ПРАВИЛНИК О ИЗГЛЕДУ И САДРЖИНИ ОБРАСЦА ЗАХТЕВА ЗА ПРЕПАКИВАЊЕ СЕМЕНА И ДОКУМЕНТАЦИЈИ КОЈА СЕ ПРИЛАЖЕ УЗ ЗАХТЕВ**  Члан X.  Овим правилником, прописује се изглед и садржина обрасца Захтева за давање сагласности за препакивање семена као и документација која се прилаже уз захтев (у даљем тексту: Захтев).  Члан Х.  Захтев може поднети дорађивач или увозник семена.  Захтев којим се окреће поступак садржи:   1. Податке о подносиоцу захтева: пословно име / назив, седиште, контакт телефон, име и презиме одговорног лица, матични број, ПИБ, адреса електронске поште 2. Податке о Уверењу о признавању семенског усева: број уверења, датум издавања уверења   Уз захтев подносилац захтева доставља следећу документацију:   1. Сертификат о сортности семена, (ОЕЦД сертификат) или документ о сортности којe издаје надлежни орган земље извознице, за семе из увоза, у копији 2. Фитосертификат, који издаје надлежни орган за здравље биља земље извознице, за семе из увоза, у копији 3. Сертификат о квалитету семена који издаје лабораторија овлашћена од стране Међународнe организацијe за испитивање семена (ИСТА), за семе из увоза, или Извештај о испитивању квалитета семена који издаје Акредитована лабораторија, за семе из домаће производње, у копији; 4. Доказ о уплати административне таксе за захтев, у копији 5. Доказ о уплати административне таксе за решење, у копији;   Управа за заштиту биља по службеној дужности уз сагласност подносиоца захтева прибавља податке о пореклу и сортности семена кад се исти подаци доказују Уверењем о признавању семенског усева који издаје Управа за заштиту биља.  Уколико подносилац захтева не изда наведену сагласност за прибављење података по службеној дужности, подносилац захтева је дужан да сам достави доказе за податке из претходног става Управи за заштиту биља.  Након поднетог Захтева са потребном документацијом, Фитосанитарни инспектори утврђују количине семене и врсте паковања код подносиоца захтева и сачињавају записник, на основу којег се доноси решење о препакивању.  Члан X.  Образац захтева за давање сагласности за препакивање семена је одштампан уз овај правилник и чини његов саставни део.  Члан X.  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О СЕМЕНУ КОЈЕ СЕ ДОПУЊУЈУ**  Члан 40.  Забрањено је препакивање и размеравање изворног оригиналног паковања семена из домаће производње и увоза.    Изузетно од става 1. овог члана дорађивач, односно увозник може да врши препакивање семена, уз сагласност Министарства.    Захтев за препакивање семена дорађивач, односно увозник подноси Министарству.    Уз захтев из става 3. овог члана дорађивач, односно увозник прилаже декларацију, односно сертификат о сортности семена (ОЕЦД), сертификат о квалитету семена (ИСТА) и фитосертификат.  ИЗГЛЕД И САДРЖИНУ ОБРАСЦА ЗАХТЕВА ЗА ДАВАЊЕ САГЛАСНОСТИ ИЗ СТ. 3. ОВОГ ЧЛАНА, КАО И ДОКУМЕНТАЦИЈУ КОЈА СЕ ПРИЛАЖЕ УЗ ЗАХТЕВ, БЛИЖЕ УРЕЂУЈЕ МИНИСТАР. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Усвајање и примена препорука ће донети привредним субјектима годишње директне уштеде од 212.883,08 РСД или 1.750,37 ЕУР.  Препоруке ће допринети истоветности поступања, транспарентности поступка и поједностављењу поступка за привредне субјекте. | |