**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА УПИСА У РЕГИСТАР СОРТИ ПОЉОПРИВРЕДНОГ БИЉА**

|  |  |
| --- | --- |
| **Назив административног поступка** | **Упис у Регистар сорти пољопривредног биља** |
| **Шифра поступка** | **16.02.0006** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за заштиту биља |
| **Правни оквир којим је уређен административни поступак** | * Закон о признавању сорти пољопривредног биља ("Сл. Гласник РС“ бр. 30/2010) * Правилник о садржини и обрасцу захтева за признавање сорте пољопривредног биља, као и документацији која се уз тај захтев прилаже ("Сл. Гласник РС“ бр. 53 /2010.) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Образац захтева којим се покреће предметни поступак је самостално припремљен од стране организационе јединице на основу елемената дефинисаних прописом. У обрасцу је предвиђено место за печат иако у самом пропису није наведено да је потребно да захтев садржи печат. Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва.  Анализом административног поступка утврђено је да се упис у регистар тарифира по тарифном броју 19. Закона о републичким административним таксама, што се сматра посебном таксом одређеном за овај поступак. Поред тога се наплаћује такса за решење у износу од 530 динара. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Документација** |  | | | | *Доказа о електронској уплати без печата банке* |  | **Х** |  | | **Образац административног захтева** |  | | | | *Престанак употребе печата на обрасцу захтева* |  | **Х** |  | | **Финансијски издаци** |  | | | | *Елиминација незаконито наплаћиване таксе/накнаде* |  | **Х** |  | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**  **3.1. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **Управа за заштиту биља поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**    **3.3. Престанак употребе печата**  Предлаже се измена обрасца за покретање предметног поступка, у делу који се односи на место за печат, тако што ће се уклонити. Наиме, чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва.  ***За примену ове препоруке није потребна измена прописа.***  **Управа за биље, поставиће на својој веб презентацији обавештење за странке о томе да, привредна друштва и предузетници немају обавезу да утисну печат на захтев и остала документа која подносе, у складу са чланом 25. Закона о привредним друштвима, чиме ће се обезбедити спровођење препоруке.**  **3.4. Елиминација незаконито наплаћиване таксе**  С обиром да се упис у регистар наплаћује по тарифном броју 19. Закона о републичким административним таксама, што се сматра посебно таксом одређеном за овај поступак, неосновано се наплаћује општа такса за издавање решења по тарифном броју 9 у износу од 530 динара. Уколико постоји посебни тарифни број где је одређено плаћање за решавање у поступку, у том случају се не наплаћује такса за решење. Сматра се да је такса за решење инкорпорирана у посебну таксу која је прописана за поступак. Препорука је да се прекине са наплаћивањем таксе за издавање решења.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измене прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измене прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 7.024.161,65 РСД. Усвајање и примена препорука ће донети привредним субјектима годишње директне уштеде од 391.016,5 РСД или 3.215,02 ЕУР. Ове уштеде износе 5,57% укупних директних трошкова привредних субјеката у поступку.  Препоруке ће допринети правној сигурности привредних субјеката, поједностављењу поступка за привредне субјекте, смањењу издатака. Препорукама се такође утиче на побољшање пословног амбијента. | |